9 Tokoh Islam Yang Disanjungi

Dalam sejarah Tamadun Islam, ada dinyatakan kisah tentang tokoh-tokoh Islam. Jika diimbas kembali zaman sekolah rendah dan menengah dulu pastinya kita sudah lupa dengan nama-nama besar dalam memperjuangkan agama Islam.

Masa sekolah rendah dulu, ustaz saya rajin ceritakan kisah Tokoh-tokoh Islam. Bila masuk sekolah menengah, pun ada juga belajar tentang tokoh-tokoh Islam terutamanya semasa tingkatan 6.

Apa kata, penulis ajak anda semua untuk mengingati semula 9  tokoh Islam dan sumbangan para tokoh tersebut.

Isi Kandungan

Khalid Al-Walid

Khalid bin al-Walid atau Khalid ibni al-Walid

(1 Julai 592- 1 Oktober 642)

Nama sebenarnya Khalid bin al-Walid bin al-Mughirah; beliau juga dikenali sebagaiSaifullah al-Maslul bermaksud Pedang Allah yang terhunus atau Pedang Allah), adalah antara panglima tentera Arab yang memainkan peranan penting dalam peperangan antara tentera Islam dengan tentera Byzantine dan tentera Parsi pada kurun ketujuh.

Beliau terkenal dengan kebijaksanaan dalam peperangan dan mengepalai tentera Islam ketika zaman Nabi Muhammad SAW dan juga zaman khalifah-khalifah Abu Bakar al-Siddiqdan Umar Al-Khattab.

Pencapaian terulung ialah dimana beliau berjaya mengalahkan pasukan Rom dan Parsi dalam masa tiga tahun sahaja.

Khalid bin al-Walid berbangsa Arab keturunanQuraisy yang pernah suatu ketika menentang Nabi Muhammad . Beliau merupakan seorang askar yang aktif ketika Perang Uhudmenentang tentera Islam. Ketika tempoh damai berikutan pemeteraian Perjanjian Hudaibiyah, Khalid memeluk Islam dan memohon maaf kepada Nabi Muhammad atas tindakan beliau sebelum ini. Ketika zaman nabi Muhammad, beliau menyertai tentera Islam dalam Perang Mu’tah dan juga perang-perang lain. Selepas kewafatan Nabi, beliau dilantik penglima perang dan mengetuai ekspedisi menentang tentera Sasan Parsi dan juga tentera Empayar Byzantine (digelar “Rum” oleh orang Arab pada masa itu.

Muhammad Al-Fateh

Baginda Sultan Muhammad Al-Fateh dilahirkan pada 29 Mac 1432 Masihi di Adrianapolis (sempadan Turki – Bulgaria).

Walau bagaimanapun, sejarah hidup baginda sebenarnya telah bermula hampir 800 tahun sebelum kelahirannya.

Baginda juga dikenali dengan gelaran Muhammad Al-Fateh kerana kejayaannya membebaskan Konstantinopel.

Baginda menaiki takhta ketika berusia 19 tahun dan memerintah selama 30 tahun (1451 – 1481).

Baginda merupakan seorang negarawan sulung dan panglima tentera agung yang memimpin sendiri 25 kempen ketenteraan.

Baginda mangkat pada 3 Mei 1481 akibat sakit gout.

Ada ahli sejarah berpendapat baginda mangkat diracun.

Baginda menerima pendidikan yang menyeluruh dan bersepadu.

Dalam bidang keagamaan, gurunya adalah Syeikh Shamsuddin Al-Wali dikatakan daripada keturunan Sayyidina Abu Bakar As-Siddiq RA.

Dalam ilmu peperangan pula, baginda diajar tentang taktik peperangan, memanah dan menunggang kuda oleh panglima-panglima tentera.

Dalam bidang akademik pula, baginda adalah seorang cendekiawan ulung di zamannya yang fasih bertutur dalam tujuh bahasa iaitu Bahasa Arab, Latin, Greek, Serbia, Turki, Parsi dan Hebrew.

Dalam bidang ilmu pemerintahan pula, ayahandanya Sultan Murad II, dengan tujuan mendidik, semasa pergi bersuluk ke Pulau Magnesia, telah melantik baginda yang baru berusia 12 tahun memangku jawatan Khalifah.

Dalam usia semuda ini baginda telah matang menangani tipu helah musuh.

Baginda sentiasa bersifat tawaduk.

Semasa membina Benteng Rumeli Hissari, baginda membuka baju dan serbannya, mengangkat batu dan pasir hingga ulama-ulama dan menteri-menteri terpaksa ikut sama bekerja.

Baginda seorang yang sentiasa tenang, pendiam, berani, sabar, tegas dan kuat menyimpan rahsia pemerintahan.

Baginda sangat cintakan ulama dan selalu berbincang dengan mereka mengenai permasalahan negara.

Salahuddin al Ayubi

Salahuddin al Ayubi Pahlawan Perang Salib..

RIWAYAT HIDUP SALAHUDIN AL AYUBI

Salahudin Al-Ayubi atau nama sebenarnya Sholahuddin Yusuf bin Ayyub, Atau Saladin –menurut panggilan orang Barat– lahir pada tahun 1137M, di kota Tikrit, berhampiran dengan Sungai Tigris, kira-kira 140 km dari kota Baghdad.

Beliau dari suku bangsa Kurdish dan semasa dilahirkan keluarganya dihalau dari Tikrit oleh pemerintah Baghdad kerana dituduh penghianat. Dalam perjalanan ke Alleppo Salahudin dilahirkan sehingga ayahnya berkata Anakku ini dilahirkan ketika aku dalam kesusahan. Aku bimbang kelahirannya membawa sial. Tidak siapa menyangka bayi itu menjadi pahlawan terbilang.

Semasa kecilnya Salahuddin Al Ayubi mendapat pendidikan ilmu ketenteraan daripada bapa saudaranya Asaddin Shirkuh atau Assaddudin Shirkuwah seorang panglima perang.

Salahuddin dibesarkan sama seperti anak-anak Kurdish biasa. Pendidikannya juga seperti orang lain, belajar ilmu sains di samping seni peperangan dan mempertahankan diri. Tiada seorangpun yang menyangka suatu hari nanti dia akan merampas kembali bumi Palestin dari tentera Salib. Walau bagaimanapun Allah telah mentakdirkannya untuk menjadi pemimpin besar pada zamannya dan Allah telah menyediakan dan memudahkan jalan-jalannya ke arah itu.

Kerjayanya bermula sebagai tentera berkuda Al-Malik Nuruddin, sultan Aleppo, kemudian dia diperintahkan untuk pergi ke Mesir. Pada masa itu Mesir diperintah oleh kerajaan Fatimiyah yang berfahaman Syiah. Pada mulanya Salahudin berasa berat hati hendak berangkat ke Mesir kerana lebih sayangkan Aleppo. Sesungguhnya Allah perancang yang Maha Bijaksana seperti yang termaktub dalam Al Quran; Boleh jadi kamu membenci sesuatu, padahal ia amat baik bagimu, dan boleh jadi kamu menyukai sesuatu, padahal ia amat buruk bagimu (Al-Baqarah:216).

Apabila Salahudin sampai di Mesir keadaan tiba-tiba berubah. Dia yakin Allah telah memberi tanggung jawab kepadanya untuk membebaskan Baitul Muqaddis dari penaklukan Kristian. Dia menjadi seorang yang zuhud dan tidak tergoda dengan kesenangan dunia.

Stanley Lane Poole mencatatkan bahawa Salahuddin mengubah cara hidupnya kepada yang lebih keras. Dia bertambah warak dan menjalani hidup yang lebih berdisiplin dan sederhana. Dia mengenepikan corak hidup senang dan memilih corak hidup sederhana yang menjadi contoh kepada tenteranya. Dia menumpukan seluruh tenaganya untuk membina kekuatan Islam bagi menawan semula Jerusalem. Salahuddin pernah berkata, Ketika Allah menganugerahkan aku bumi Mesir, aku yakin DIA juga bermaksud Palestin untukku. Ini menyebabkan DIA memenangkan perjuangan Islam.

Sehubungan dengan itu Salahudin telah menyerahkan dirinya untuk jalan jihad. Fikiran Salahuddin sentiasa tertumpu kepada jihad di jalan Allah. Bahauddin, jurutulis Sultan Salahudin mencatatkan, semangat Salahuddin sentiasa berkobar-kobar untuk berjihad menentang tentera Salib telah menyebabkan jihad menjadi tajuk perbincangan yang paling digemarinya.Dia sentiasa meluangkan seluruh tenaganya untuk memperkuat pasukan tenteranya, mencari mujahid-mujahid dan senjata untuk tujuan berjihad. Jika ada sesiapa yang bercakap kepadanya berkenaan jihad dia akan memberikan sepenuh perhatian. Sehubungan dengan ini dia lebih banyak di dalam khemah perang daripada duduk di istana bersama sanak keluarga. Siapa sahaja yang menggalakkannya berjihad akan mendapat kepercayaannya. Apabila dia telah memulakan jihad melawan tentera salib dia akan menumpahkan seluruh perhatiannya kepada persiapan perang dan menaikkan semangat tenteranya.

Dalam medan peperangan dia bagaikan seorang ibu yang kehilangan anak. Dia akan bergerak dari satu penjuru ke penjuru yang lain dalam usaha menaikkan semangat tenteranya supaya benar-benar berjihad di jalan Allah. Dia sanggup pergi ke pelosok tanah air dengan mata yang berlinang mengajak umat Islam supaya bangkit membela Islam. Ketika perang berlansung dia lebih suka berpuasa. Semasa mengepung Acre dia demam namun tetap berpuasa. Doktor peribadinya berkata bahawa Salahuddin hanya berbuka dengan beberapa suap makanan sahaja kerena tidak mahu perhatiannya kepada peperangan terganggu.

Kemenangan peperangan Hittin telah membuka jalan mudah kepada Salahuddin untuk menawan Baitul Muqaddis. Bahauddin telah mencatatkan bahawa Salahuddin sangat-sangat berhajat untuk menawan baitul Muqaddis Hajatnya tercapai pada hari jumaat, 27 Rajab, 583H, iaitu pada hari Israk Mikraj, Salahuddin telah memasuki Masjidil al Aqsa.

Dalam catatan Bahauddin menyatakan inilah hari kemenangan atas kemenangan. Ramai orang yang terdiri dari ulama, pembesar-pembesar, peniaga dan orang-orang biasa datang merayakan kemenangan ini. Kemudiannya ramai lagi orang datang dari pantai dan hampir semua ulama-ulama dari Mesir dan Syria datang untuk mengucapkan tahniah kepada Salahuddin. Boleh dikatakan hampir semua pembesar-pembesar datang. Laungan Allahhu Akbar dan Tiada tuhan melainkan Allah telah bergema ke angkasa.

Sifat penyayang dan belas kasihan Salahuddin semasa peperangan ini sangat jauh berbeda daripada kekejaman tentera Salib. Ahli sejarah Kristian pun mengakui hal ini. Lane-Poole mengesahkan bahwa kebaikan hati Salahuddin telah mencegahnya daripada membalas dendam. Dia telah menuliskan yang Salahuddin telah menunjukkan ketinggian akhlaknya ketika orang-orang Kristian menyerah kalah.Tenteranya sangat bertanggung jawab, menjaga peraturan di setiap jalan, mencegah segala bentuk kekerasan hinggakan tiada kedengaran orang-orang Kristian diperlakukan tidak baik.

Selanjutnya Lane-Poole menuliskan bagaimana pula tindak-tanduk tentera Kristian ketika menawan Baitul Muqaddis kali pertama pada tahun 1099. Telah tercatat dalam sejarah bahawa ketika Godfrey dan Tancred menunggang kuda di jalan-jalan Jerusalem jalan-jalan itu ‘tersumbat’ dengan mayat-mayat, orang-orang Islam yang tidak bersenjata disiksa, dibakar dan dipanah dari jarak dekat dari atas bumbung dan menara rumah-rumah ibadah. Darah yang membasahi bumi yang mengalir dari pembunuhan orang-orang Islam secara beramai-ramai telah mencemarkan kesucian gereja di mana sebelumnya kasih sayang sentiasa diajarkan.

Maka sangat bernasip baik orang-orang Kristian apabila mereka dilayan dengan baik oleh Salahuddin. Lane-Poole juga menuliskan, jika hanya penaklukan Jerusalem sahaja yang diketahui mengenai Salahuddin, maka ia sudah cukup membuktikan dialah seorang penakluk yang paling penyantun dan baik hati di zamannya bahkan mungkin di sepanjang zaman.

Lane-Poole juga menuliskan dalam setiap peperangan Salahuddin sentiasa berbincang dalam majlis yang membuat keputusan-keputusan ketenteraan. Kadang-kadang majlis ini membatalkan keputusan Salahuddin sendiri. Dalam majlis ini tiada siapa yang mempunyai suara lebih berat tiada siapa yang lebih mempengaruhi fikiran Salahuddin. Semuanya sama sahaja. Dalam majlis itu ada adiknya, anak-anaknya, anak saudaranya, sahabat-sahabat lamanya, pembesar-pembesar tentera, kadi, bendahari dan setiausaha. Semuanya mempunyai sumbangan yang sama banyak dalam membuat keputusan. Pendeknya semuanya menyumbang dalam kepakaran masing-masing. Walau apa pun perbincangan dan perdebatan dalam majlis itu, mereka memberikan ketaatan mereka kepada Salahuddin.

Bahauddin bin Shaddad, penasihat utama Salahuddin telah mencatatkan berkenaan kewarakan Salahuddin. Dia sentiasa melakukan sembahyang berjemaah. Bahkan ketika sakitnya pun dia memaksa dirinya berdiri di belakang imam. Dia sentiasa mengerjakan sembahyang Tahajjud. Bahauddin melihatnya sentiasa sembahyang di belakang imam ketika sakitnya, kecuali tiga hari terakhir di mana ia telah tersangat lemah dan selalu pingsan.

Dia tidak pernah tinggal sembahyang fardhu. Tetapi dia tidak pernah membayar zakat harta kerana tidak mempunyai harta yang cukup nisab. Dia sangat murah hati dan akan menyedekahkah apa yang ada padanya kepada fakir miskin dan kepada yang memerlukan hinggakan ketika wafatnya dia tidak meninggalkan harta. Bahauddin juga mencatatkan bahawa Salahuddin tidak pernah meninggalkan puasa Ramadhan kecuali hanya sekali apabila dinasihatkan oleh Kadi Fadhil. Ketika sakitnya pun ia berpuasa sehinggalah doktor menasihat kannya dengan keras supaya berbuka. Lalu ia berbuka dengan hati yang berat sambil berkata, Aku tak tahu bila ajal akan menemuiku. Maka segera ia membayar fidyah.

Dalam catatan Bahauddin juga menunjukkan Salahuddin teringin sangat menunaikan haji ke Mekah tetapi dia tidak pernah berkesempatan. Pada tahun kemangkatannya, keinginannya menunaikan haji telah menjadi-jadi tetapi ditakdirkan tidak kesampaian. Dia sangat gemar mendengar bacaan Quran. Dalam medan peperangan ia acap kali duduk mendegar bacaan Quran para pengawal yang dilawatnya sehingga 3 atau 4 juzuk semalam. Dia mendengar dengan sepenuh hati sehingga air matanya membasahi dagunya.

Dia juga gemar mendengar bacaan hadis Rasulullah saw. Dia akan memerintahkan orang-orang yang bersamanya duduk apabila hadis dibacakan. Apabila ulama hadis datang ke bandar, dia akan pergi mendengar kuliahnya. Kadang kadang dia sendiri membacakan hadis dengan mata yang berlinang.

Salahuddin sangat yakin dan percaya kepada pertolongan Allah. Dia biasa meletakkan segala harapan nya kepada Allah terutama ketika dalam kesusahan. Pada satu ketika dia berada di Jerusalem yang pada masa itu seolah-olah tidak dapat bertahan lagi dari pada kepungan tentera bersekutu Kristian. Walaupun keadaan sangat terdesak dia enggan untuk meninggalkan kota suci itu. Malam itu adalah malam Jumaat musim sejuk. Bahaauddin mencatatkan, Hanya aku dan Salahuddin sahaja pada masa itu. Dia menghabis kan masa malam itu dengan bersembahyang dan munajat.

Aku berada di sebelahnya ketika dahinya mencecah bumi sambil menangis hingga air matanya mambasahi janggutnya dan menitik ke tempat sembahyang. Aku tidak tahu apa yang didoakannya tetapi aku melihat tanda-tanda doanya dikabulkan sebelum hari itu berakhir. Perbalahan berlaku di antara musuh-musuh yang menatijahkan berita baik bagi kami beberapa hari kemudian. Akhirnya tentera salib membuka khemah-khemah mereka dan berangkat.

Salahuddin tidak pernah gentar dengan ramainya tentera Salib yang datang untuk menentangnya. Dalam satu peperangan tentera Salib berjumlah sehingga 600,000 orang, tetapi Salahuddin menghadapinya dengan tentera yang jauh lebih sedikit. Berkat pertolongan Allah mereka menang, membunuh ramai musuh dan membawa ramai tawanan. Ketika mengepung Acre, pada satu petang lebih dari 70 kapal tentera musuh beserta senjata berat mendarat. Boleh dikatakan semua orang merasa gentar kecuali Salahuddin. Dalam satu peperangan yang sengit semasa kepungan ini, serangan mendadak besar-besaran dari musuh telah menyebabkan tentera Islam kalang kabut. Tentera musuh telah merempuh khemah-khemat tentera Islam bahkan telah sampai ke khemah Salahuddin dan mencabut benderanya. Tetapi Salahuddin bertahan dengan teguhnya dan berjaya mengatur tenteranya kembali sehingga dia berjaya membalikkan kekalahan menjadi kemenangan.

Musuh telah kalah teruk dan berundur meninggalkan lebih kurang 7,000 mayat-mayat. Bahauddin ada mencatatkan betapa besarnya cita-cita Salahuddin. Suatu hari Salahuddin pernah berkata kepadanya, Aku hendak beri tahu padamu apa yang ada dalam hatiku. Apabila Allah mentakdirkan seluruh tanah suci ini di bawah kekuasaanku, aku akan serahkan tanah-tanah kekuasaanku ini kepada anak-anakku, kuberikan arahan-arahanku yang terakhir lalu ku ucapkan selamat tinggal. Aku akan belayar untuk menaklukkan pulau-pulau dan tanah-tanah yang lain. Aku tak akan meletakkan senjata ku selagi masih ada orang-orang kafir di atas muka bumi ini sehingga ajalku sampai.

Salahuddin memiliki asas pengetahuan agama yang kukuh. Dia juga mengetahui setiap suku-suku kaum Arab dan adat-adat resam mereka. Bahkan dia mengetahui sifat-sifat kuda Arab walaupun dia sebenarnya orang Kurdish. Dia sangat gemar mengumpulkan pengetahuan dan maklumat dari kawan-kawannya dan utusan-utusannya yang sentiasa berjalan dari satu penjuru ke satu penjuru negerinya. Di samping Quran dia juga banyak menghafal syair-syair Arab. Lane-Poole juga ada menuliskan bahawa Salahuddin berpengetahuan yang dalam dan gemar untuk mendalami lagi bidang-bidang akidah, ilmu hadis serta sanad-sanad dan perawi-perawinya, syariah dan usul figh dan juga tafsir Quran.

Kejayaan terbesar Sultan Salahudin Al Ayubi ialah mengalahkan tentera Salib pada tahun 1171. Baginda memerintah selama 22 tahun telah membina kubu pertahanan dikenali sebagai al-Qalaah (Citadel) yang mana melindungi kota Kaherah dan kota lama al-Fustat dari serangan musuh. Selepas beliau meninggal pada tahun 1193 di Damsyik, Syria, pewaris-pewarisnya telah memerintah Mesir sehingga tahun 1250.

Stanley Lane Poole (1914) seorang penulis Barat menyifatkan Salahuddin sebagai seorang yang memilliki kelebihan daripada orang lain kerana menunjukkan akhlak yang mulia. Menurutnya pada hari tentera salib menakluk Jerusalem pada tahun 1099, mereka telah menyembelih orang-orang Islam termasuk wanita dan kanak-kanak, bermula dari pagi hinggalah ke tengah malam. Pada keesokan harinya mayat-mayat orang Islam bertimbun setinggi paras lutut di sepanjang jalan di Jerusalem.

Tetapi apabila Sultan Salahudin al-Ayubi menakluk kembali Jerusalem pada 1187, tentera Islam tidak membunuh seorang pun penduduk Jerusalem , malah pada keesokan harinya Salehudin telah membenarkan penganut semua agama (tidak kira sama ada Islam atau Kristian atau Yahudi) untuk bersembahyang di tempat-tempat suci masing-masing di bandar tersebut.

Satu lagi kebaikan yang ditunjukan oleh Sultan Salahudin ialah kepada musuhnya Raja Richard Berhati Singa yang datang dari England. Ketika peperangan sedang berlansung, Raja Richard jatuh sakit lalu Sultan Saladin mengirimnya buah-buahan segar, air sejuk dan seorang dokter. Kerana terharu dengan kebaikan Sultan Salahudin maka akhirnya ditandatangani perjanjian damai pada 1 September 1192 sehingga orang-orang Eropah berasa takjub bagaimana agama Islam boleh melahirkan seorang pahlawan yang baik seperti Salahudin Al Ayubi.

Sebelum meninggal dunia Sultan Salahudin Al Ayubi berpesan kepada anak-anaknya; “Jangan kamu menumpahkan darah, kerana apabila darah telah terpercik tidak ada yang tertidur.”

Pada hari Rabu, 27 Safar, 589H, pulanglah Salahuddin ke rahmatullah pada usia 57 tahun. Bahauddin bin Shaddad, penasihat utama Salahuddin telah menulis mengenai hari-hari terakhir Salahuddin.

Pada malam 27 Safar, 12 hari selepas jatuh sakit, dia telah menjadi sangat lemah. Syeikh Abu Jaafar seorang yang warak telah diminta menemani Salahuddin di Istana supaya membaca al Quran. Memang pada malam itu telah nampak tanda-tanda berakhirnya hayat Salahuddin. Syeikh Abu Jaafar telah duduk di tepi katilnya semenjak 3 hari yang lepas membacakan Quran. Dalam masa ini Salahuddin selalu pingsan.

Apabila Syeikh Abu Jaafar membacakan ayat, Dialah Allah, tiada tuhan melainkan Dia, Yang mengetahui yang ghaib dan yang nyata (Al-Hasyr: 22), Salahuddin membuka matanya sambil senyum, mukanya berseri dan denga nada yang gembira ia berkata, Memang benar tidak ada Tuhan selain Allah. Selepas dia mengucapkan kata-kata itu dia menghembuskan nafasnya yang terakhir sebelum subuh, 27 Safar.

Seterusnya Bahauddin menceritakan Salahuddin tidak meninggalkan harta kecuali 1 dinar 47 dirham. Harta yang ditinggalkannya tidak cukup untuk belanja pengkebumiannya. Bahkan kain kafan pun diberikan oleh seorang menterinya.

Amru bin Ash

Amru bin Ash bin Wa’il bin Hisyam (583-664) atau lebih dikenal dengan nama Amru bin Ash adalah Sahabat Nabi Muhammad.

Pada awalnya Dia pernah mengambil bagian dalam peperangan menetang Nabi Muhammad SAW dan kaum Muslim. Ia masuk Islam bersama Khalid bin Walid. Enam bulan setelah masuk Islam, dia bersama Rasulullah SAW menaklukan Mekkah dalam peristiwa Fathul Mekkah. Ia adalah panglimaperang yang bijak dalam mengatur strategiperang.

Dia adalah panglima perang yang menaklukanBaitul Maqdis dan Mesir dari cengkramanRomawi. Ia kemudian dilantik sebagaigubernur Mesir oleh Umar bin Khattab, tetapi kemudian dipecat oleh Khalifah Usman bin Affan. Selanjutnya Muawiyah bin Abu Sufyanmelantik kembali dia menjadi gubernur Mesir. Panglima Amru mengerahkan tentara yang al-Quran menjujung diujung tombak, ia menggunakan cara ini dalam pertempuran dengan Ali bin Abi Thalib agar Ali bin Abi Thalib menghentikan serangan.

Tariq ibn Ziyad

Tariq ibn Ziyad merupakan seorang pemuda kaum Barbaryang berasal dari tanah Afrika. Beliau dianggap seorang panglima penting dalam sejarah Iberia. Di bawah perintah khalifahUmayyah Al-Walid I, beliau mengetuai tentera dari pantai utara Maghribi yang menakluk Iberia ataupun Hispania. Meninggal dunia pada tahun 720 M. Di negara Sepanyolnamanya menjadi lagenda sehingga beliau digelar ‘Tariq el Tuerto’ yang bermaksud Tariq Bermata Satu

Pada peringkat awal kerjayanya Tariq merupakan timbalan kepada ketua panglimaIslam iaitu Musa ibn Nusair ketika tentera Islam membina benteng pertahanan di utaraAfrika. Namanya menjadi terkenal selepas Musa menghantar beliau ke semenanjung Iberia (kini Sepanyol dan Portugal).

Atas kejayaannya menewaskan tenteraVisigoth, beliau dilantik oleh khalifah sebagai gabenor di daerah Hispania. Selepas beberapa tahun mentadbir wilayah tersebut, Tariq dipanggil untuk pulang semula keDamsyik atas arahan khalifah Al-Walid bin Abdul Malik.

Saad bin Abi Waqqas

Nama lengkapnya Saad bin Malik bin Uhaid bin Abd Manaf Az-Zuhri, biasa dipanggil Abu Ishaq dan digelari Faris Al-Islam. Dilahirkan di Mekkah pada tahun 23 sebelum hijrah. Ia termasuk orang yang mula-mula masuk islam. Ketika itu ia baru berusia 17 tahun.

Setelah masuk islam, ibunya mogok makan agar Saad murtad dari islam. Saad berkata, “perlu diketahui wahai ibuku, sekiranya ibu memiliki 100 nyawa dan nyawa ibu dicabut oleh malaikat satu persatu, maka aku tidak akan murtad dari agama baruku ini”.

Daripada peristiwa ini, lalu turunlah firman Allah SWT yang bermaksud, “dan Kami wajibkan manusia berbuat baik kepada kedua ibu bapanya; dan jika mereka berdua mendesakmu supaya engkau mempersekutukan DAKU (dalam ibadatmu) dengan sesuatu yang engkau tidak mempunyai pengetahuan mengenainya, maka janganlah engkau taat kepada mereka. kepada Akulah tempat kembali kamu semuanya, kemudian Aku akan menerangkan kepada kamu segala yang kamu telah kerjakan. (Al-Ankabut: 8)

Saad adalah orang yang pertama memanah dalam perang di jalan Allah. Saad adalah salah seorang antara 10 sahabat yang dijamin syurga oleh Rasulullah SAW.

Tak kala sampai berita tentang serangan Pasukan Persia terhadap kaum muslimin dan gugurnya 4000 tentera muslimin dalam pertempuran Al Jisr dan penduduk Iraqmengingkari janji mereka, Khalifah Umar bin Al Khattab telah memutuskan untuk mengepalai sendiri angkatan tentera Muslimin. Akan tetapi kaum muslimin tidak bersetuju. Abdurrahman bin Aus mengusulkan untuk mengutuskan Saad bin Abi Waqas sebagai panglima perang. Pasukan Saad telah berjaya memerangi pasukan Persia sampai ke wilayah Nahrawand kemudian ke wilayah Al-Madain.

Dalam perang Al-Madain, pasukan yang dipimpinnya menyeberangi sungai Eufrat. Ketika mereka turun ke sungai dengan kenderaan tunggangan mereka, Saad menyuruh mereka mengucapkan, “Kami meminta pertolongan kepada Allah dan bertawakkal kepadanya. Cukuplah bagi kami Allah sebagai wakil. Tidak ada daya dan kekuatan selain daya dan kekuatan dari Allah Yang Maha Tinggi lagi Maha Agung”. Setelah itu mereka berjalan atas sungai seperti mereka berjalan di darat.

Saad adalah salah satu diantara enam orang yang ditunjukkan oleh Umar sebagai calon untuk menggantikannya sebagai Khalifah selepas peninggalannya. Saidina Uthman bin Affan dipilih sebagai pengganti Umar.

Saad menghindarkan diri dari pergolakan politik antara Saidina Ali (khalifah ke4) dengan Saidina Muawiyah.

Ia kehilangan penglihatannya di akhir hayatnya. Ia meninggal dunia di istananya di daerah Al-‘Aqiq yang berjarak 5 batu dari Kota Madinah. Ia meninggal pada tahun 55 H dalam usia 80 tahun.

Abu Ubaidah Al Jarrah

Nama sebenarnya Amir bin Abdullah bin Al Jarrah bin Hilal Al Fihri Al Quraisy. Terkenal dengan nama Abu Ubaidah Al Jarrah. Beliau lahir di Mekah dari sebuah keluarga Quraisy yang terhormat. Keluarganya dari kalangan pedangang Arab. Beliau termasuk orang yang awal masuk Islam, selepas Abu Bakar as Siddiq.

Beliau salah seorang sahabat yang dijamin masuk Syurga. Berperawakan tinggi, kurus, berwibawa, bermuka ceria, selalu merendah diri dan amat pemalu. Kerana itu beliau disenangi oleh mereka yang mengenalinya.

Beliau termasuk orang yang pertama masuk Islam. Kehebatannya dapat kita ketahui melalui sabda Nabi s.a.w.: “Sesungguhnya setiap umat mempunyai orang kepercayaan, dan kepercayaan umat ini adalah Abu Ubaidah bin al-Jarrah.”

Abu Ubaidah bin al-Jarrah ra

Abu Ubaidah bin al-Jarrah ra lahir di Mekah, di sebuah rumah keluarga suku Quraisy terhormat. Nama lengkapnya adalah Amir bin Abdullah bin Jarrah yang dijuluki dengan nama Abu Ubaidah. Abu Ubaidah adalah seorang yang berperawakan tinggi, kurus, berwibawa, bermuka ceria, rendah diri dan sangat pemalu. Beliau termasuk orang yang berani ketika dalam kesulitan, beliau disenangi oleh semua orang yang melihatnya, siapa yang mengikutinya akan merasa tenang.

Abu Ubaidah termasuk orang yang masuk Islam dari sejak awal, beliau memeluk Islam selang sehari setelah Saidina Abu Bakar as-Shiddiq ra memeluk Islam. Beliau masuk Islam bersama Abdurrahman bin ‘Auf, Uthman bin Maz’un dan Arqam bin Abu al-Arqam, di tangan Abu Bakar as-Shiddiq. Saidina Abu Bakarlah yang membawakan mereka menemui Rasulullah s.a.w. untuk menyatakan dua kalimah syahadat di hadapan Baginda.

Kehidupan beliau tidak jauh berbeza dengan kebanyakan sahabat lainnya, diisi dengan pengorbanan dan perjuangan menegakkan Agama Islam. Hal itu tampak ketika beliau harus hijrah ke Ethiopia pada gelombang kedua demi menyelamatkan aqidahnya. Namun kemudian beliau balik kembali untuk menyertai perjuangan Rasulullah s.a.w..

Abu Ubaidah sempat mengikuti semua peperangan bersama Rasulullah s.a.w.. Beliaulah yang membunuh ayahnya yang berada di pasukan musyrikin dalam perang Badar. Dalam perang Badar Abu Ubaidah al Jarrah cuba mengelak dari bertembung dengan ayahnya yang berada dalam pasukan Quraisy yang menentang Rasulullah s.a.w.

Abdullah bin Amr bin Al-Ash

(Wafat 63 H)

Dia adalah seorang dari Abadilah yang faqih, ia memeluk agama Islam sebelum ayahnya, kemudian hijrah sebelum penaklukan Mekkah. Abdullah seorang ahli ibadah yang zuhud, banyak berpuasa dan shalat, sambil menekuni hadits Rasulullah Shallahllahu ‘alaihi Wassalam. Jumlah hadits yang ia riwayatkan mencapai 700 hadits, Sesudah minta izin Nabi Shallahu ‘alaihi Wassalam untuk menulis, ia mencatat hadits yang didengarnya dari Nabi. Mengenai hal ini Abu Hurairah berkata “Tak ada seorangpun yang lebih hapal dariku mengenai hadits Rasulullah, kecuali Abdullah bin Amr bin al-Ash. Karena ia mencatat sedangkan aku tidak”.

Abdullah bin Amr meriwayatkan hadits dari Umar, Abu Darda, Muadz bin Jabal, Abdurahman bin Auf, dan beberapa yang lain. Yang meriwayatkan darinya antara lain Abdullah bin Umar bin Al-Khatthab, as-Sa’ib bin Yazid, Sa’ad bin Al-Musayyab, Thawus, dan Ikrimah.

Sanad paling shahih yang berpangkal darinya ialah yang diriwayatkan oleh Amr bin Syu’aib dari ayahnya dan kakeknya Abdullah.

Abdullah bin Amr wafat pada tahun 63 H pada malam pengepungan Al-Fusthath.

Syurahbil bin Hasanah

Syurahbil bin Hasanah (583-639) adalah sahabat Muhammad. Beliau merupakan salah satu komandan tersukes dalam pasukan Rasyidin, bertugas di bawah Khalifah Rasyidin Abu Bakar dan Umar bin Khattab. Merupakan salah satu komandan lapangan utama selama penaklukan Muslim di Suriah, bertugas sejak tahun 634 hingga kematiannya pada tahun 639 akibat wabah.

kredit :
FB


9 Tontonan Menarik dan Informatif DidikTV KPM Buat Seisi Keluarga

Sejak DidikTV KPM diperkenalkan Kementerian Pendidikan Malaysia (KPM), ramai ibu bapa, guru dan pelajar memberi respon positif. DidikTV KPM ternyata membantu mereka dalam sesi Pengajaran dan Pembelajaran di Rumah (PdPR) dengan lebih efisien.

Untuk pengetahuan anda, program yang disiarkan di DidikTV KPM bukan hanya boleh ditonton oleh pelajar tau. Sebenarnya banyak dokumentari menarik yang anda seisi keluarga boleh tengok.

Isi Kandungan

BY THE SEA, PANTAI-PANTAI MENARIK DI MALAYSIA

Rindu betul nak pergi pantai. Dapat tonton rancangan ‘
By The Sea’
 dalam
DidikTV KPM
 pun bagus juga. Dapatlah tahu pantai-pantai menarik yang ada di Malaysia. Nanti bolehlah bawa keluarga pergi ke sana pula.

DUNIA TERSEMBUNYI, BUDAYA UNIK MASYARAKAT ASIA

Sebenarnya masyarakat di Asia mempunyai banyak budaya yang unik. Selepas menonton rancangan ‘
Dunia Tersembunyi
‘, anda mesti terkejut kerana pelbagai budaya unik yang anda mungkin tak tahu wujud.

GO TRAVEL, TEMPAT PELANCONGAN MENARIK DI NEGARA ASEAN

Bagi anda yang suka melancong mesti suka rancangan ‘
Go Travel
‘. Program ini memaparkan tempat-tempat pelancongan menarik di negara ASEAN yang anda boleh terokai.

SUPPER HEROES, NEGARA POPULAR DENGAN ‘LATE NIGHT CRAVINGS’

Selalu
craving
 makanan ketika tengah malam? Anda mungkin tergoda dengan rancangan ‘
Supper Heroes
‘. Ada banyak negara luar yang popular dengan
late night cravings
.

FESTIVAL JURNAL KEMBARA DUNIA, FESTIVAL DUNIA POPULAR

Anda yang pernah melancong ke negara luar mesti suka sertai festival yang ada. Jom tonton rancangan ‘
Festival Jurnal Kembara Dunia
‘ dan ketahui pelbagai festival menarik dunia yang popular.

JURNAL RESIPI, JATUH BANGUN CHEF & PENGUSAHA INDUSTRI MAKANAN

Saksikan jerih-perih dan perjalanan berada dalam industri makanan . Anda boleh pelajari bagaimana nak menghadapi situasi sukar dalam bidang ini melalui rancangan ‘
Jurnal Resipi
‘.

OFF THE HOOK, LOKASI MEMANCING YANG UNIK

Bagi anda yang mempunyai hobi memancing, ketahui lokasi memancing yang unik melalui rancangan ‘
Off The Hook
‘. Nanti dapatlah juga merasai pengalaman baru di lokasi berbeza!

THE STREETS TANAH AIRKU, KISAH TENTANG JALAN BERSEJARAH DI MALAYSIA

Sebagai rakyat Malaysia, penting untuk kita tahu tentang sejarah di Malaysia.  Tonton rancangan ‘
The Streets Tanah Airku
‘ dalam
DidikTV KPM
. Anda sekeluarga pasti kagum dengan kisah-kisah menarik di sebalik jalan bersejarah di Malaysia.

UNSUNG PLACES, DESTINASI PELANCONGAN UNIK YANG TAK RAMAI TAHU

Sebenarnya wujud tempat-tempat pelancongan menarik yang kita tak pernah tahu pun sebelum ini. Jadi, anda kena saksikan rancangan
‘Unsung Places’
 untuk tahu lokasi-lokasi menarik yang
underrated
 ini.

Itu antara dokumentari menarik di
DidikTV KPM
 yang anda sekeluarga boleh tonton. Orang kata, tuntut ilmu biarlah sampai ke negara China. Jangan lepaskan peluang ini untuk mendapatkan ilmu tambahan berguna okay.

Untuk makluman, anda boleh tonton
DidikTV KPM
 yang bersiaran di ntv7 bermula jam 7 pagi hingga 12 tengah malam setiap hari. Saksikan juga episod terkini
DidikTV KPM

di
Youtube Channel ntv7MALAYSIA Official
.

Akhir kata, program yang disiarkan dalam
DidikTV KPM
 ternyata dapat menyuburkan budaya ilmu dalam kalangan rakyat Malaysia. Jom dapatkan ilmu tambahan melalui
DidikTV KPM
 bermula hari ini!

Artikel lain:
9 Jenis Makanan Anti Penuaan Supaya Anda Kekal Awet Muda


9,411 calon SPM memperoleh gred A dalam semua mata pelajaran

Tahniah Kepada 9,411 Calon SPM 2020

Seramai 9,411 calon peperiksaan Sijil Pelajaran Malaysia (SPM) 2020 memperoleh keputusan cemerlang gred A dalam semua mata pelajaran.

Menurut Laporan Analisis Keputusan SPM Tahun 2020 oleh Kementerian Pendidikan, seramai 78,731 calon memperoleh sekurang-kurangnya kepujian ataupun 20.62 peratus, lebih tinggi berbanding SPM 2019 iaitu 77,038 calon (19.78 peratus).

“Seramai 146,447 calon SPM 2020 (31.81 peratus) pula sekurang-kurangnya lulus berbanding 147,738 calon (37.93 peratus) bagi SPM 2019.

Baca:
Cara Muat Turun Slip Keputusan Rasmi SPM (Mulai 14 Jun 2021)

“Mereka yang mendapat sekurang-kurangnya gagal satu mata pelajaran pula ialah sebanyak 121,496 calon (31,81 peratus) berbanding 126,947 calon (32.59 peratus),” menurut laporan itu.

Dalam pada itu, seramai 4,416 calon ataupun 1.16 peratus mendapat gred semua G berbanding 4,321 calon (1.11 peratus) pada SPM 2019.

“Seramai 21,395 calon (5.60 peratus) mendapat lain-lain kombinasi gred berbanding 24,578 calon (6.31 peratus) bagi SPM 2019,” katanya.

Seramai 401,105 calon telah mendaftar peperiksaan SPM 2020 berbanding 416,416 calon pada tahun 2019 iaitu pengurangan seramai 15,311 calon.

Daripada jumlah calon berdaftar tersebut, hanya 381,894 calon telah menduduki peperiksaan SPM 2020.

Sumber
Kosmo Malaysia


Abdallah guna loghat Kelantan di media sosial lawan Zionis

KELANTAN: Seorang lelaki berasal dari Gaza, Palestin yang hampir sedekad menetap di Kampung Pantai Cahaya Bulan (PCB), Kota Bharu di sini nekad menggunakan laman sosial sebagai platform untuk dia ‘berjihad’ melawan rejim Zionis.

Abdallah Ismail, 35, giat menggunakan media sosial bagi menyebarkan berita sahih dari sudut pandang sebenar penduduk di bumi Gaza yang sedang berdepan penindasan tentera Israel.

Menurut Abdallah, kebanyakan perkembangan terkini dilaporkan menerusi media antarabangsa ketika ini bersifat berat sebelah selain menggambarkan perjuangan rakyat Palestin sebagai gerakan ‘militan’.

“Dakwaan itu tidak benar sama sekali, kebanyakan penduduk yang dibunuh adalah golongan wanita selain kanak-kanak yang berusia bawah lima tahun. Namun kekejaman rejim Zionis itu tidak dilaporkan oleh media antarabangsa.

“Alhamdulillah, bila saya gunakan platform ‘live’ Facebook untuk menceritakan hal sebenar berkait dengan perjuangan rakyat Palestin dan kekejaman Zionis, barulah masyarakat faham,” katanya ketika ditemui pemberita di rumahnya di sini hari ini.

Abdallah yang fasih bertutur dalam loghat Kelantan memberitahu, setiap hari dia akan mendapatkan perkembangan terkini dari keluarga dan rakan-rakan yang berada di Palestin untuk diuar-uarkan kepada orang ramai.

Selain itu dia juga mendapatkan maklumat situasi semasa di Palestin melalui laporan akhbar dan radio tempatan serta laporan media antarabangsa yang telus.

“Setiap hari saya akan berhubung dengan mereka. Segala maklumat yang diperoleh itu akan dikongsi dengan seluruh warga media sosial.

“Hasrat saya satu iaitu mahu seluruh dunia tahu perjuangan sebenar rakyat Palestin bertarung nyawa melawan kekejaman Zionis yang membunuh wanita dan kanak-kanak tanpa belas kasihan,” katanya.

Abdallah bagaimanapun menolak untuk menjadi ‘orang tengah’ bagi mengutip sumbangan di negara ini untuk disalurkan kepada penduduk Palestin.

Terdahulu nama Abdallah meniti di bibir warganet Malaysia apabila membuat siaran langsung di Facebook sambil menceritakan kesengsaraan rakyat Palestin ‘diazab’ tentera Israel dalam loghat Kelantan.

Sumber
Utusan Malaysia

Artikel lain:
Penjara 10 tahun, denda RM70,000 jika sokong Israel


ADAB YANG PERLU DI AJAR KEPADA ANAK SEDARI KECIL

Adab berasal dari perkataan Arab iaitu

أدب

yang memberi maksud perilaku dan perbuatan kebaikan, kesantunan, moral, sopan santun, kesusilaan, serta kemanusiaan. Sementara tafsiran skop dan perincian Adab mungkin berbeza dalam kebudayaan yang berlainan, kesamaan yang terdapat dalam tafsiran-tafsiran ini ialah penilaian keperibadian seseorang melalui kepatuhannya terhadap beberapa konteks. Justeru seseorang itu menunjukkan Adab dengan mempamerkan kelakuan dan kepandaian membuat pilihan yang betul.

Adab wajar dibentuk sejak usia muda daripada adab keluar masuk bilik ibu bapa dan pelbagai lagi.

Islam menjadi indah dan cantik bukan hanya kerana kekuatan ilmu tetapi juga adab baik yang ditampilkan oleh golongan muda. Sekiranya akhlak dan adab yang teladannya datang daripada Rasulullah SAW itu, tidak dibentuk sejak usia muda lagi, dibimbangi akhlak dan serta tingkah laku mereka akan menjadi buruk apabila sudah dewasa.

Adalah penting jika ilmu mampu melahirkan adab yang baik kerana ketiadaannya akan merosakkan peribadi Muslim sehingga tidak hairan kita menyaksikan ramai kalangan masyarakat yang berilmu tetapi hilang adab meskipun dalam soal seperti makan dan minum, memberi salam dan meminta izin.

Meminta izin dalam konteks pergaulan manusia perlu dididik sejak awal usia lagi. Contohnya adab bagi seorang anak untuk meminta izin kedua ibu bapa sebelum masuk ke dalam bilik kerana ada waktu tertentu dilarang berbuat demikian.

Berikut adalah cara mendidik anak kecil agar mereka membesar menjadi orang yang berbudi pekerti.

Isi Kandungan

1. ELAK MEMPERKATAKAN TENTANG PENAMPILAN DAN RUPA FIZIKAL SESEORANG

Sentiasa ingatkan anak supaya tidak mengejek penampilan atau rupa fizikal seseorang. Didik anda untuk menilai orang dengan budi pekertinya, dengan kelebihannya. Jangan jadikan paras rupa sebagai ukuran untuk menilai seseorang.

2. ‘MENCELAH’ PERBUALAN ORANG DEWASA HANYA APABILA PERLU

Latih anak untuk berkata
 “maafkan saya,”
 apabila terpaksa mencelah ibu bapa atau orang dewasa yang sedang berbual untuk menanyakan sesuatu.

Jika bukannya sesuatu yang penting, ajarkan mereka supaya menunggu sehingga orang dewasa habis bercakap.

3. MENGETUK PINTU DAN MEMINTA IZIN

Anak kecil perlu faham kepentingan meminta izin terutamanya ketika mahu menggunakan atau mengambil sesuatu yang bukan milik mereka.

Sejak kecil, mereka sepatutnya sudah diajar agar menghormati privasi ibu bapa. Perbuatan mengetuk pintu dan minta izin sebelum mereka masuk ke dalam bilik ibu bapa adalah disyariatkan dalam Islam.

Seperti diterangkan dalam Al-Quran, surah An-Nur ayat 58 yang bermaksud:

“Wahai orang yang beriman, hendaklah hamba kamu dan orang yang belum baligh dari kalangan kamu meminta izin (sebelum masuk ke tempat kamu), dalam tiga masa; (iaitu) sebelum sembahyang Subuh, dan ketika kamu membuka pakaian kerana kepanasan tengah hari dan sesudah sembahyang Isyak; itulah tiga masa bagi kamu (yang biasanya terdedah aurat kamu padanya…”)
.

4. MENGHARGAI SETIAP PEMBERIAN

Terapkan kepentingan nilai penghargaan kepada anak. Walaupun sekecil-kecil hadiah atau pemberian, fahamkan mereka betapa seseorang telah berusaha dengan niat yang baik untuk mendapatkannya untuk kita.

Jangan sesekali memperlekehkan atau menunjukkan mimik muka apabila pemberian tersebut bukanlah sesuatu yang mereka harap-harapkan.

5. MENJAGA KEBERSIHAN DIRI

Berikan anak didikan dalam kebersihan diri masing-masing. Ajar mereka untuk menutup mulut ketika bersin atau batuk, jangan korek hidung dan sentiasa gunakan tisu. Ia bukan saja amalan yang buruk, tetapi boleh menyebarkan penyakit berjangkit. Tunjukkan kepada anak cara untuk membersihkan diri selepas bermain dan selepas makan. Ajarkan juga anak supaya membersihkan diri sebelum beribadah.

6. LETAK DULU GAJET SEMASA BERCAKAP DENGAN ORANG

Latih mereka untuk memberikan respon dengan sopan apabila orang mengajukan soalan kepadanya. Pandang wajah seseorang apabila bercakap dengan mereka.

Jangan biarkan mereka asyik mengasingkan diri dan sibuk dengan gajet apabila berada dalam majlis tertentu. Sebaliknya, cuba beramah-mesra dengan kenalan dan ahli keluarga. Bukan selalu dapat jumpa, bukan?

7. ADAB DI MEJA MAKAN

Bersyukur dengan apa yang dihidangkan dan elakkan menghina makanan. Biar mereka rasa dahulu apa yang dihidangkan dan jangan terus membuat hidangan ‘istimewa’ semata-mata mereka menolak untuk makan makanan tersebut. Tabiat ini boleh menjadikan mereka seorang yang memilih makanan atau
‘picky eater’
.

Setelah membaca doa, ambil makanan yang dekat terlebih dahulu. Jangan ambil makanan secara berlebihan tanpa memikirkan orang lain.

8. BELAJAR URUS DIRI SENDIRI TANPA MENGHARAPKAN ORANG LAIN

Biasakan anak-anak untuk menguruskan diri sendiri seperti menyiapkan pakaian sekolah, menyimpan beg, mengemas bilik tidur, dan sebagainya.

Walaupun anda mempunyai pembantu rumah, semua kemahiran mengurus diri ini tidak patut diserahkan kepada pembantu tersebut. Sebaliknya, ianya amat penting untuk anak-anak melakukannya sendiri supaya dapat melatih mereka membesar sebagai seorang yang berakhlak mulia, bijak mengurus diri dan tidak menyusahkan orang lain.

Adab adalah sangat penting dan lebih diutamakan sebelum kita mempelajari sesuatu ilmu. Tiada gunanya jika seseorang itu memiliki Ilmu yang hebat dan tinggi, tetapi tidak memiliki adab dan akhlak yang baik sesama manusia. Malah bukan itu sahaja, Ilmu sesorang itu akan menjadi sia-sia sekiranya ia sedikitpun tidak memberi kesan ke atas pribadi dan tingkah lakunya.

Oleh yang demikian, marilah kita menitik beratkan soal adab dalam kehidupan seharian anak-anak sedari kecil. Ini adalah kerana orang yang tinggi adabnya kepada orang lain, walaupun tidak mempunyai ilmu yang banyak, lebih baik dan mulia berbanding orang yang mempunyai banyak ilmu tetapi kurangnya adab.


Adakah anda memiliki keperibadian ekstrovert? Inilah ciri-cirinya

.

Isi Kandungan

Adakah anda memiliki keperibadian ekstrovert? Inilah ciri-cirinya

Dalam kehidupan seharian, anda pasti pernah mendengar istilah keperibadian ekstrovert dan introvert.  Masyarakat sering membezakan antara keduanya sebagai ” si peramah” dan “si pendiam”, tetapi sebenarnya keperibadian ekstrovert dan introvert tidak hanya dibezakan dari itu.

Pada dasarnya, keperibadian ekstrovert merujuk kepada cara seseorang mendapat tenaga. Orang yang mempunyai keperibadian ekstrovert akan merasa lebih bertenaga dengan melakukan aktiviti di luar diri mereka.  Inilah yang menjadikan orang dengan keperibadian ekstrovert dikenali sebagai orang yang teruja dan senang bersosial dengan orang lain.

Apakah petunjuk bahawa seseorang memiliki keperibadian ekstrovert?

Suka bersosial bukan satu-satunya ciri orang yang mempunyai keperibadian ekstrovert. Oleh itu, anda tidak harus membuat kesimpulan bahawa anda atau rakan anda mempunyai keperibadian ekstrovert hanya kerana suka bersosial. Jadi, apakah ciri-ciri seorang ekstrovert?

Berikut adalah beberapa kriteria seseorang memiliki keperibadian ekstrovert :-

Optimis dan positif

Orang yang mempunyai keperibadian ekstrovert cenderung untuk optimis menghadapi masalah mereka dan cenderung mempunyai sikap positif dan gembira.  Masalah yang dihadapi tidak akan dipikirkan terlalu lama.

Selesa dalam kumpulan

Orang dengan keperibadian ekstrovert merasa selesa di dalam kumpulan. Orang yang ekstrovert akan merasa lebih maju dalam kumpulan dan secara amnya menjadi ketua atau pemimpin di dalam komuniti atau organisasi.  Orang yang ekstrovert akan menyertai dan menjadi sebahagian daripada pelbagai komuniti dan organisasi, dan jarang menolak undangan atau jemputan daripada orang lain.

Suka bersosial

Orang dengan keperibadian ekstrovert suka menjadi pusat perhatian dan senang bertemu dengan orang baru.  Ekstrovert akan selalu mengambil bahagian dalam aktiviti sosial dan tidak malu memperkenalkan diri kepada orang lain.

Mesra

Selain bergaul, orang dengan keperibadian ekstrovert dengan mudah berteman dengan orang lain dan mempunyai banyak rakan dan hubungan, dan sering dilihat sebagai peramah.  Ekstrovert senang mengembangkan hubungan mereka dan bertemu dengan orang baru.

Tidak suka bersendirian

Orang ekstrovert yang suka bersosial tidak suka bersendirian, ini kerana orang yang mempunyai keperibadian ekstrovert merasa lebih bertenaga dengan orang lain daripada bersendirian. Mereka sebenarnya akan berasa kurang bertenaga ketika bersendirian.

Tidak takut mengambil risiko

Uniknya, orang ekstrovert juga kurang takut mengambil risiko dan cenderung melakukan tingkah laku berisiko.  Sebenarnya, orang yang mempunyai keperibadian ekstrovert merasa bangga sekiranya berjaya melakukannya.

Fleksibel

Kesesuaian dalam setiap keadaan adalah salah satu ciri orang yang mempunyai keperibadian ekstrovert.  Ekstrovert dapat menyesuaikan diri dengan perubahan dalam rancangannya dan membuat keputusan atau tindakan secara spontan dengan mudah.

Peramah

Sama seperti bersosial, orang dengan keperibadian ekstrovert suka bercakap atau memulakan perbualan dengan orang di sekeliling mereka dan mempelajari kehidupan orang itu.  Extrovert cenderung bercakap terlebih dahulu sebelum berfikir.

Cenderung membincangkan masalah

Oleh kerana mereka suka bercakap, orang yang mempunyai keperibadian ekstrovert akan lebih kerap membincangkan dan meminta cadangan mengenai masalah yang mereka hadapi. Orang yang mempunyai keperibadian ekstrovert akan lebih mudah untuk menyatakan apa yang ada di fikiran mereka.

Lebih terbuka

Orang dengan keperibadian ekstrovert sangat terbuka dan senang berkongsi pemikiran dan perasaan mereka dengan orang lain. Extrovert cenderung lebih mudah didekati daripada introvert.

Bagaimana jika anda tidak memenuhi semua kriteria untuk keperibadian ekstrovert?

Anda tidak perlu bimbang jika anda tidak memenuhi semua ciri orang yang ekstrovert, kerana tidak banyak orang yang benar-benar mempunyai keperibadian yang benar-benar ekstrovert.  Sebenarnya, kebanyakan orang akan berada di tengah dan tidak sepenuhnya ekstrovert.

Keperibadian anda juga boleh mengalami perubahan dan dari masa ke semasa, anda mungkin cenderung merasa seperti anda mempunyai keperibadian introvert dan bukannya keperibadian ekstrovert.


Adakah anda penghidap cabin fever?

Disebabkan perintah kawalan pergerakan yang dilaksanakan ramai yang akan berasa terkurung dan tertekan, lebih-lebih lagi suri rumah yang terpaksa melayan karenah anak-anak dan mengulangi tugasan yang sama setiap hari. Mereka tidak dapat lagi ‘me time’ seperti sebelum ini.

Gejala Cabin Fever merupakan sebuah emosi atau perasaan sedih yang muncul akibat terlalu lama terasing atau terkurung di dalam rumah/tempat tertentu.

Pengguna Facebook,
Nurul Izzati Jusoh
 berkongsi simptom
cabin fever
 yang dihadapinya setelah 20 hari berada di rumah sepanjang tempoh Perintah Kawalan Pergerakan (PKP).

Selepas hampir 20 hari, saya mula ada simptom. Saya langsung tak keluar rumah sepanjang tempoh tu.

Sebelum Kementerian suruh kaum Wanita berhias di rumah pula, saya lebih dahulu mulakan. Saya bermakeup nipis di rumah. Saya pakai pakaian kerja. Saya pilih yang warna-warna terang dan segar. Pakai wangian juga. Berhias untuk suami jugak lah kiranya. Dapat pahala, InsyaAllah.

Apa respon suami dan anak? Haha sudah tentu terkejut. Saya bagitahu suami, saya perlu begini untuk pastikan saya tak stress.

Hari demi hari, saya seperti meraung merintih di dalam jiwa. Perlu keluar, tapi takut-takut. Nak keluar ikut misi bersama suami, anak pula tiada penjaga. Saya cuba buat macam-macam aktiviti namun simptom makin ketara. Marah anak, nak marah suami. Tapi saya langsung tak buat suara Doraemon sebab saya tahu saya memang dah comel. Haha.

Saya juga rasa gelisah, jantung berdegup laju, tak boleh tidur, baca Quran lembap ya Allah. Asyik salah. Saya bagai tak boleh proses patah-patah kata dalam Quran. Kalau waktu malam, jam 2 hingga 3 pagi baru dapat tidur. Saya tahu saya perlu bantuan.

AMBIL UJIAN DEPRESSION ANXIETY STRESS

Diam-diam saya ambil ujian DASS (Depression Anxiety Stress Scales) secara atas talian, walaupun MRA ada sediakan bantuan dan khidmat Psikologi & Kaunseling untuk para sukarelawan. Saya fikir agak melampau pula jika saya dapatkan khidmat itu sedangkan saya tak pernah lagi turun ke lapangan. Seperti pembaziran sumber pula.

Saya bercakap, berbincang dan ‘berbincang’ dengan suami. Lega. Lega bila orang mula faham. Beberapa arrangement dibuat untuk bantu saya. Semalam kaunselor sekolah aka teman kesayangan saya ada kongsikan foto di bawah. Ianya tentang Cabin Fever, emosi dan perasaan sedih yang dialami akibat terlalu lama terasing atau terkurung di dalam rumah atau tempat tertentu. Terputus hubungan dengan dunia luar juga boleh menyebabkan munculnya masalah Cabin Fever ini.

Dengan perkongsian saya ini, saya juga harap anda semua berwaspada dengan gejala-gejala tersebut. Ianya boleh berlaku kepada sesiapa sahaja. Jika tidak kepada anda, mungkin insan kesayangan anda.

Khas buat anak-anak murid saya pula, jika anda merasai, mengalami simptom atau gejala di bawah, berhubunglah dengan kaunselor untuk bercakap tentangnya. Teacher harap anda tak malu atau ragu-ragu. InsyaAllah, kaunselor kita

prihatin dan sangat berkebolehan untuk membantu anda.

Alhamdulillah saya rasa lebih baik hari ini. Saya keluar sertai misi hari ini. Selepas hampir 26 hari tak keluar dari pagar rumah.

Doakan ye. Ya Allah. Tiada daya upaya kami lagi melainkan pertolongan Engkau ya Allah. Bantulah kami, tolonglah kami ya Allah.

Jika anda perlukan bantuan ini klik
talian e-kaunseling
 ini.

Sumber:
 Nurul Izzati Jusoh


Adakah Benar Jerawat Muncul Atas Faktor Keturunan?

Isi Kandungan

Adakah Benar Jerawat Muncul Atas Faktor Keturunan?

Jerawat boleh dikatakan sebagai musuh kepada yang menghadapinya.  Ia adalah salah satu daripada masalah kulit yang sering muncul di wajah.  Sama ada penyebabnya adalah kerana kurang menjaga kebersihan wajah atau akibat hormon tidak stabil.

Terdapat satu faktor penyebab jerawat yang sering diperkatakan iaitu faktor keturunan.  Faktor masalah jerawat disebabkan oleh faktor genetik yang berasal dari ahli keluarga yang lain, a
dakah ia benar?

Terdapat kajian yang menyatakan jerawat boleh muncul disebabkan dari faktor keturunan  tetapi sangat sedikit nisbahnya.  Walau bagaimanapun, kecenderungan jerawat muncul dalam keluarga masih ada.  Sebagai contoh, apabila salah seorang atau kedua ibu bapa terdedah kepada jerawat, ia mungkin akan menjadi salah satu penyebab mengapa anda mengalami perkara yang sama.

Penyebabnya belum diketahui, tetapi dari kajian ini, para pakar mengetahui bahawa terdapat 15 genetik biasa yang mengalami jerawat yang teruk. Sebilangan besar jenis genetik ini mempengaruhi fungsi, bentuk dan struktur folikel rambut.

Namun, penemuan ini masih memerlukan kajian yang lebih terperinci lagi.

Faktor-faktor Lain Penyebab Jerawat

Sebenarnya terdapat pelbagai faktor lain yang menyebabkan jerawat selain keturunan. Antaranya ialah perubahan hormon,  penggunaan produk penjagaan kulit dan kosmetik yang tidak bersesuaian juga akibat tekanan.

Beberapa faktor yang menjadi punca masalah jerawat yang sering dialami adalah :-

Perubahan hormon yang menyebabkan pengeluaran minyak kulit meningkat

Produk penjagaan kulit atau kosmetik yang tidak sesuai dengan kulit

Folikel rambut menjadi tersumbat dengan minyak dan sel kulit mati

Jangkitan bakteria

Tips Mengurangkan Risiko Jerawat Kerana Faktor Keturunan

Jerawat berpunca dari keturunan ini mungkin boleh mengecewakan anda. Bagi anda yang mengalaminya ia perlu dirawat.

Sekiranya semua kaedah untuk menghilangkan jerawat telah dicuba dan keadaannya tidak bertambah baik, jalan terbaiknya anda perlu berjumpa doktor pakar.   Namun, terlebih dahulu sila perhatikan perkara-perkara di bawah ini mungkin boleh membantu mengurangkan masalah jerawat anda.

1. Perhatikan tabiat harian

Tabiat harian ini merangkumi bagaimana rutin anda membersihkan wajah dan badan anda selepas melakukan aktiviti seharian.

Sila pastikan anda mencuci muka dengan produk penjagaan wajah yang bersesuaian dengan jenis kulit anda.

Selain itu, teknik pembersihan kulit juga penting, anda tidak perlu menggosok terlalu kasar dan kerap sehingga kerengsaan kulit boleh terjadi.

2. Sentiasa baca peraturan penggunaan produk jerawat

Semasa memilih produk penjagaan kulit atau kosmetik, jangan lupa untuk selalu membaca kandungan dan peraturan penggunaan produk tersebut.

Perhatikan juga perkataan “non-comedogenic” dalam produk yang digunakan. Non-comedogenic bermaksud bahawa produk tersebut diformulasikan agar tidak menyumbat liang roma dan menyebabkan jerawat.

3. Rujuk doktor

Sekiranya anda telah mencuba pelbagai cara untuk merawat jerawat kerana keturunan dan ia tidak berjaya, segera berjumpa doktor pakar kulit.

Sekiranya anda mengalami jerawat yang juga dialami oleh ahli keluarga yang lain, ini adalah petanda bahawa anda perlu berjumpa doktor. Sebaiknya berjumpa dengan segera setelah mendapat jerawat kerana akan lebih mudah merawatnya daripada menunggu jerawat bertambah buruk.

Kesimpulannya, jerawat boleh disebabkan oleh pelbagai faktor, namun keturunan bukanlah faktor utama masalah ini.  Oleh itu, membersihkan wajah dan kulit anda dengan cara yang betul  dan kerap dapat mengurangkan risiko jerawat yang teruk.


Khas Ramadhan | Adakah Bermulanya Puasa Setelah Masuk Waktu Imsak?

Isi Kandungan

Adakah Bermulanya Puasa Setelah Masuk Waktu Imsak?

Soalan:

Umum mengetahui bahawa waktu imsak masuk 10 minit sebelum waktu subuh. Adakah dengan masuknya waktu imsak tersebut maka kita tidak lagi boleh untuk makan dan minum kerana telah bermulanya puasa?

Jawapan:

Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.

Diantara perkara-perkara sunat di dalam berpuasa adalah dengan mengakhirkan bersahur. Mengakhirkan di sini bermakna melewatkan proses bersahur tersebut. Seperti yang kita maklum, di Malaysia, masuknya waktu imsak adalah 10 minit sebelum masuknya waktu subuh. Terkadang timbulnya persoalan dan kekeliruan adakah waktu imsak itu waktu bermulanya puasa. Untuk membincangkan isu ini mari sama-sama kita renungi firman Allah SWT ini:

وَكُلُواْ وَٱشۡرَبُواْ حَتَّىٰ يَتَبَيَّنَ لَكُمُ ٱلۡخَيۡطُ ٱلۡأَبۡيَضُ مِنَ ٱلۡخَيۡطِ ٱلۡأَسۡوَدِ مِنَ ٱلۡفَجۡرِۖ ثُمَّ أَتِمُّواْ ٱلصِّيَامَ إِلَى ٱلَّيۡلِۚ

Maksudnya:

dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib)

(Al-Baqarah: 187)

Al-Imam Ibn Kathir Rahimahullah di dalam tafsirnya menyebutkan bahawa ayat di atas memberi kebenaran untuk makan dan minum sehingga ternampaknya cahaya subuh
(fajar sadiq)
 dari kegelapan malam.
[1]

Terdapat beberapa hadith yang lain menceritakan tentang sifat sahur Nabi ﷺ serta arahan Baginda ketika bersahur, antaranya:

تَسَحَّرْنَا مَعَ النَّبِيِّ صَلَّى اللهُ عَلَيْهِ وَسَلَّمَ، ثُمَّ قَامَ إِلَى الصَّلاَةِ، قُلْتُ: كَمْ كَانَ بَيْنَ الأَذَانِ وَالسَّحُورِ؟  قَالَ: قَدْرُ خَمْسِينَ آيَةً.

Maksudnya:

Kami telah bersahur  bersama Nabi
SAW kemudian kami mendirikan solat (solat sunat). Aku telah berkata (iaitu Anas bin Malik RA bertanyakan kepada Zaid bin Thabit RA): “Berapakah kiranya (masa) di antara azan dan sahur itu?”. Jawab Zaid bin Thabit RA: “Sekadar bacaan 50 ayat (al-Quran)”.

Riwayat Al-Bukhari (1921) & Al-Tirmizi (703)

Al-Hafiz Ibn Hajar al-‘Asqalani di mengatakan kadar bacaan 50 ayat tersebut adalah kadar bacaan sederhana. Tidak terlalu laju dan tidak pula terlalu lambat. Begitu juga dengan kadar panjang ayat yang sederhana. Tidaklah ayat yang penjang, tidak juga ayat yang  terlalu pendek.

Dalam sebuah hadith yang lain, Rasulullah ﷺ bersabda:

إِنَّ بِلاَلاً يُنَادِي بِلَيْلٍ، فَكُلُوا وَاشْرَبُوا حَتَّى يُنَادِيَ ابْنُ أُمِّ مَكْتُومٍ

Maksudnya:
 Sesungguhnya Bilal azan pada waktu malam, maka makan dan minumlah sehingga azannya Ibn Umm Maktum”.

Riwayat al-Bukhari (620)

Ketika zaman Rasulullah ﷺ , azan subuh dilaungkan sebanyak dua kali. Sekali sebelum masuknya waktu subuh untuk memberikan peringatan manakala azan yang kedua bermaksud telah masuknya waktu subuh. Berdasarkan hadith di atas, Bilal RA azan pada waktu malam menunjukkan bahawa beliau melaungkan azan yang pertama iaitu sebelum masuknya waktu subuh (diiktibarkan pada waktu malam). Maka, Rasulullah ﷺ memberikan keizinan untuk makan dan minum pada waktu tersebut (untuk bersahur). Sekiranya telah azan Ibn Umm Maktum RA untuk azan yang kedua, maka ia menunjukkan bahawa waktu subuh telah masuk dan telah bermulanya waktu berpuasa. Iktibarnya di sini adalah masuknya waktu iaitu terbitnya fajar al-sadiq dengan berkumandangnya azan.

Al-Imam al-Nawawi Rahimahullah di dalam
al-Majmu’
 menyebutkan:

“Telah kami sebutkan sekiranya telah terbit fajar dan padanya (di dalam mulutnya) terdapat makanan, maka perlu dia mengeluarkan makanan tersebut dan kemudian sempurnakan puasanya. Sekiranya dia menelan apa yang ada di dalam mulutnya itu, setelah mengetahui terbitnya fajar al-sadiq, maka batallah puasanya. Dalilnya adalah hadith daripada Ibn ‘Umar dan ‘Aisyah R.Anhum yang mana Rasulullah
ﷺ
 bersabda:
إِنَّ بِلاَلاً يُنَادِي بِلَيْلٍ، فَكُلُوا وَاشْرَبُوا حَتَّى يُنَادِيَ ابْنُ أُمِّ مَكْتُومٍ
(hadith seperti di atas)…”
.
[3]

Kesimpulan

Setelah melihat kepada dalil serta nas yang terdapat di dalam perbahasan ini, kami katakan di sini bahawa waktu imsak (10 minit sebelum masuknya waktu subuh) bukanlah waktu bermulanya puasa. Maka pada tempoh tersebut dibolehkan lagi untuk makan dan minum. Namun, sekiranya telah kedengaran azan subuh, maka hendaklah berhenti serta merta dan kemudian sempurnakan puasa tersebut sehingga masuk waktu berbuka.

Kami melihat bahawa waktu imsak yang selama 10 minit itu ada asasnya sebagai waktu untuk
ihtiyat
 (berjaga-jaga) agar tidak makan melebihi waktu yang telah ditetapkan yang mana boleh membatalkan puasa seseorang itu. Kami amat bersetuju dengan waktu imsak ini dan sekiranya seseorang yang bangun lewat untuk bersahur dan masa masih berbaki untuk beliau bersahur di dalam waktu imsak, maka ianya dibolehkan dan ianya tidak pula memudharatkan puasanya pada hari tersebut. Oleh itu, kami mencadangkan agar sahur itu diselesaikan sebelum masuknya waktu iaitu sebelum azan agar tidak timbul
syubhah
 (keraguan).

Akhir kalam, suka untuk kami menyebutkan  antara hikmah mengapa disunatkan untuk melewatkan sahur itu, agar muslim khususnya lelaki dapat terus bersiap sedia untuk menunaikan solat subuh yang mana jika seseorang itu mengawalkan sahurnya, boleh jadi dia akan tidur sejurus selepas bersahur dan kebarangkalian untuk dia terlepas waktu subuh amat besar. Amat tidak patut bagi seseorang muslim itu mengejar yang sunat namun meninggalkan perkara yang wajib.

Semoga Allah memberikan kefahaman di dalam agama-Nya. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan | Adakah Bermulanya Puasa Setelah Masuk Waktu Imsak

dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Tinggal Puasa Kerana Berpantang, Langkah Tahun Kerana Menyusu

Khas Ramadhan | Hukum Suntik Insulin Bagi Pesakit Diabetes Kronik di Bulan Ramadhan

Khas Ramadhan | Muntah Setelah Makan Ubat Buang Angin


Khas Ramadhan | Adakah Dengan Bersahur Sudah Dikira Berniat Puasa?

Isi Kandungan

Adakah dengan bersahur sudah dikira berniat puasa ?

Soalan :

Saya memohon pencerahan daripada Sahibus Samahah Mufti untuk persoalan saya. Sekiranya seseorang itu tidak berniat puasa pada malam hari namun dia bersahur sebagai persiapan untuk berpuasa, adakah sah puasanya menurut mazhab kita?

Jawapan :

Alhamdulillah, pujian dan syukur kepada Ilahi dengan pelbagai kurniaan dan anugerah yang tidak terhitung buat kita semua. Selawat dan salam ke atas Nabi SAW, keluarga, sahabat dan yang mengikut jejak langkahnya hingga hari kesudahan.

Puasa adalah salah satu ibadat yang difardhukan oleh Allah SWT kepada hamba-hambanya. Maka, setiap ibadat atau perbuatan yang khusus dilakukan kerana Allah SWT memerlukan niat sebagai membezakan di antara ibadat dan adat kebiasaan seperti membezakan di antara orang yang menahan diri daripada makan dan minum kerana berpuasa dengan orang yang tidak mempunyai makanan untuk dimakan.

Asas kepada kewajipan untuk berniat dalam semua ibadat berdasarkan hadith yang diriwayatkan oleh:

إِنَّمَا الأَعْمَالُ بِالنِّيَّةِ وَإِنَّمَا لاِمْرِئٍ مَا نَوَى

Maksudnya:
Sesungguhnya setiap amalan itu bermula dengan niat, dan setiap orang (perbuatannya) dikira berdasarkan apa yang diniatkan.

Riwayat Muslim (1907)

Maka, niat berpuasa diletakkan sebagai satu syarat sah puasa seseorang itu. Hal ini disebutkan secara jelas di dalam kitab-kitab fiqh, yang antaranya disebutkan Ibn Qasim:

وفرائض الصوم أربعة أشياء): أحدها (النية) بالقلب؛ فإن كان الصوم فرضًا كرمضانَ أو نذرا فلا بد من إيقاع النية ليلا

Maksudnya:
(Dan kewajipan-kewajipan puasa itu ada empat perkara): salah satunya, (niat) di dalam hati, sekiranya puasa yang fardhu seperti puasa Ramadhan atau puasa nazar, maka mestilah diniatkan pada waktu malam
. Lihat
Fath al-Qarib
 (1/136).

Di sisi jumhur fuqaha’, niat puasa Ramadhan hendaklah dilakukan pada setiap hari pada waktu malam seperti yang disebutkan sebelum masuk waktu subuh. Hal ini kerana setiap hari dalam Ramadhan dikira berasingan. Lihat
al
–
Mausuah al-Fiqhiyyah
(28/26).

Dalam menetapkan niat, hendaklah seseorang itu menetapkan niat seperti yang kami sebutkan di dalam artikel sebelum ini yang bertajuk:
IRSYAD AL-FATWA KHAS RAMADHAN #74: NIAT PUASA SETIAP MALAM ATAU NIAT 30 HARI SEKALIGUS?.
Di dalam artikel ini kami nyatakan seperti berikut:

Syarat-Syarat Niat Puasa

Dalam berniat untuk berpuasa, terdapat beberapa syarat yang perlu dipenuhi agar ianya dinamakan dengan berniat. Kebanyakan kitab-kitab fiqh telah menggariskan beberapa panduan dalam berniat ketika berpuasa bagi memudahkan umat Islam memahaminya. Antara yang disebutkan ialah:

Al-Jazm
yang dimaksudkan di sini adalah benar-benar memastikan tanpa ragu-ragu.

Al-
Ta’yiin
iaitu penentuan jenis puasa. Seseorang yang ingin berpuasa perlulah menentukan jenis puasanya sama ada ianya puasa Ramadhan, wajib (qadha’, kaffarah, nazar) ataupun sunat (Isnin-Khamis, hari Arafah, ‘Asyura dsb.). Tidak memadai dengan berniat secara mutlaq untuk berpuasa.

Al-
Tabyiit
menetapkan niat pada malam hari. Waktunya adalah selepas tenggelamnya matahari sehinggalah terbitnya fajar sadiq (waktu bersahur juga masih dikira sebagai waktu untuk berniat). Ini adalah syarat di sisi al-Malikiyyah, al-Syafi’iyyah dan juga al-Hanabilah. Ini berdasarkan sebuah hadith Nabi ﷺ riwayat Hafsah R.Anha:

مَنْ لَمْ يُجْمِعِ الصِّيَامَ قَبْلَ الْفَجْرِ فَلاَ صِيَامَ لَهُ

Maksudnya:

Barangsiapa yang tidak berniat (pada malam hari) sebelum terbit fajar, maka tiada puasa baginya (pada hari tersebut).

Riwayat Abu Daud (2454)

Namun begitu, seperti yang disebutkan di dalam persoalan ini, adakah dengan tindakan bangun bersahur dikira sudah berniat tanpa dia menghadirkan di dalam hati niat puasa, maka hal ini dijawab oleh Imam Ibn hajar al-Haithami:

لَوْ تَسَحَّرَ لِيَصُومَ أَوْ امْتَنَعَ مِنْ الْفِطْرِ خَوْفَ طُلُوعِ الْفَجْرِ مَعَ خُطُورِ الصَّوْمِ بِبَالِهِ كَذَلِكَ كَفَاهُ ذَلِكَ؛ لِأَنَّ خُطُورَ الصَّوْمِ بِبَالِهِ كَذَلِكَ مَعَ فِعْلِ مَا يُعِينُ عَلَيْهِ أَوْ تَرْكِ مَا يُنَافِيهِ يَتَضَمَّنُ قَصْدَ الصَّوْمِ

Maksudnya:
Sekiranya bersahur untuk tujuan berpuasa atau menghalang (dirinya) daripada melakukan perkara yang membatalkan puasa kerana bimbang terbitnya fajar ditambah pula muncul dalam fikiranya untuk berpuasa, maka sudah cukup (dikira sebagai niat), kerana terdetiknya untuk berpuasa pada fikirannya bersama dengan perbuatan yang mendorong ke atasnya (untuk berpuasa) atau dengan meninggalkan perbuatan yang menafikan (orang tersebut berpuasa) (secara tidak langsung) telah mengandungi niat puasa.
 Lihat
Tuhfah al-Muhtaj fi Syarhi al-Minhaj
(3/386).

Berdasarkan kenyataan di atas, orang yang bersahur yang sememangnya untuk berpuasa bukan kerana sarapan pagi atau tujuan lain, maka sudah cukup menurut salah satu pendapat fuqaha’ mazhab al-Syafie seperti yang dinyatakan di atas.

Kesimpulan

Melihatkan kepada nas dan hujah di atas, kami katakan bahawa puasa orang yang melakukan sahur dan menahan diri daripada perkara yang membatalkan puasa sebelum fajar lagi dikira sah walaupun orang tersebut lupa menghadirkan niatnya secara khusus.

Namun begitu, seseorang yang hendak berpuasa wajib terutamanya di bulan Ramadhan ini, hendaklah meniatkan puasanya pada waktu malam dengan menghadirkan niat tersebut di dalam hati. Sekiranya, dia tidak melakukan hal ini, namun telah bersahur dan telah menahan diri apabila tiba waktu fajar, maka puasanya adalah sah.

Semoga Allah memberikan kefahaman di dalam agama-Nya. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan | Adakah Dengan Bersahur Sudah Dikira Berniat Puasa?
dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Adakah Mengorek Hidung Membatalkan Puasa

Khas Ramadhan | Hukum Puasa Bagi Wanita Yang Keluar Haid Terputus-putus Tidak Cukup Sehari Semalam

Khas Ramadhan | Hukum Makan Dengan Kuantiti Yang Banyak Ketika Berpuasa Dalam Keadaan Terlupa


Adakah Malaysia Menjadi Sasaran Roket Dari China Ini?

Roket dari China gagal dikawal.
 Sebuah roket yang dilancarkan oleh China, dilaporkan gagal dikawal dan dijangka terhempas ke Bumi pada hujung minggu ini.

Menerusi laporan
The Washington Post
, Long March 5B yang dilancarkan pada Khamis lalu sepatutnya sudah melakukan pendaratan di Bumi. Namun, pegawai agensi angkasa lepas China dikatakan hilang kawalan terhadap roket tersebut.

Serpihan Roket Dari China Dibimbangi Jatuh ke Bumi

Serpihan angkasa lepas bersaiz besar dengan berat mencecah sehingga beberapa tan diramal terhempas ke Bumi dalam beberapa hari.

Menurut pandangan beberapa pakar, mereka bimbang mengenai serpihan kapal angkasa tersebut seandainya terjatuh di kawasan penempatan penduduk. Jelas seorang ahli astronomi, roket tersebut melintasi Bumi lebih jauh ke utara seperti New York, Madrid dan Beijing serta bahagian selatan seperti selatan Chile dan Wellington, New Zealand.

Ini petanda yang tidak baik. Sebelum ini, roket Long March 5B pernah dilancarkan dan akhirnya serpihan kapal angkasa itu jatuh sehingga merosakkan beberapa bangunan di Ivory Coast. Meskipun kebanyakan serpihan roket itu sudah terbakar namun batang-batang logam besar jatuh ke atas bangunan itu, nasib baik tiada sesiapa yang cedera.

Oleh itu, serpihan daripada roket seberat 21 tan itu boleh jatuh di mana-mana sahaja dalam lingkungan kawasan terbabit. Berdasarkan pengesan satelit, roket itu bergerak pada kelajuan lebih 6.43 kilometer per saat.

Buat pengetahuan anda, roket dari China ini adalah Roket Long March 5B yang dilancarkan pada minggu lalu dan dilaporkan membawa modul pertama stesen angkasa lepas kekal China. Beijing juga telah merancang untuk melancarkan sekurang-kurangnya 10 misi yang sama dan membawa lebih banyak modul sebelum stesen angkasa lepas Tiangong siap dibina pada tahun depan.

Sumber:
The Washington Post

Artikel lain :
7 Tips Kewangan Dari Jutawan Timur Tengah


Khas Ramadhan | Adakah Zakat Fitrah Bagi Bayi Di Dalam Kandungan Perlu Dibayar?

Adakah zakat fitrah bagi bayi di dalam kandungan harus dibayar?

Soalan :

Assalamualaikum Al-Fadhil ustaz. Memandangkan pada bulan Ramadhan ini wajib bagi kita mengeluarkan zakat fitrah, jadinya saya mahu bertanya tentang hukum hakam sekitar zakat fitrah. Adakah bayi yang masih di dalam kandungkan diwajibkan untuk dibayarkan zakat untuknya?

Jawapan :

Alhamdulillah, segala puji dan syukur dipanjatkan kepada Allah S.W.T. Selawat dan salam kami ucapkan ke atas junjungan besar Nabi Muhammad S.A.W, para isteri dan keluarga baginda, para sahabat, seterusnya golongan yang mengikuti jejak langkah baginda sehingga hari kiamat.

Zakat fitrah adalah zakat yang wajib ditunaikan pada bulan Ramadhan. Tempoh masa zakat ini adalah pada permulaan bulan Ramadhan sehingga sebelum solat hari raya aidilfitri. Perkara ini dapat difahami melalui hadis yang diriwayatkan oleh Ibnu Abbas. Nabi SAW bersabda :

زَكَاةَ الْفِطْرِ طُهْرَةً لِلصَّائِمِ مِنَ اللَّغْوِ وَالرَّفَثِ ، وَطُعْمَةً لِلْمَسَاكِينِ ، مَنْ أَدَّاهَا قَبْلَ الصَّلاَةِ ، فَهِيَ زَكَاةٌ مَقْبُولَةٌ ، وَمَنْ أَدَّاهَا بَعْدَ الصَّلاَةِ ، فَهِيَ صَدَقَةٌ مِنَ الصَّدَقَاتِ

Maksudnya :” Zakat fitrah adalah penyucian bagi orang yang berpuasa daripada perkara yang lagha dan percakapan yang buruk. Ia juga adalah makanan bagi orang miskin. Sesiapa yang membayarkan sebelum solat (aidilfitri) maka zakatnya diterima. Sesiapa yang membayarkan selepas daripada solat maka ia hanya dianggap sebagai sedekah.”

Riwayat Abu Daud (1609)

Setiap muslim yang mempunyai lebihan harta atau makanan pada malam raya dan pagi hari raya maka dia wajib untuk membayar zakat fitrah. Sama ada tua, muda, lelaki mahupun perempuan. Bahkan seorang bapa atau suami wajib untuk membayar zakat fitrah bagi pihak tanggungannya. Ini berdasarkan kepada kaedah :

كُلُّ مَنْ تَلْزَمُهُ نَفَقَةُ غَيرِهِ تَلْزَمُهُ فِطْرَتُهُ

Maksudnya :”
Sesiapa yang wajib baginya memberikan nafkah kepada orang lain maka wajib untuk dia menanggung fitrahnya (zakat
).”

Kembali kepada persoalan yang telah dikemukakan, zakat fitrah bagi bayi yang masih berada di dalam kandungan adalah tidak wajib. Imam Al-Nawawi ketika mengulas berkenaan dengan isu adakah bayi yang berada di dalam kandungan wajib ke atasnya zakat fitrah beliau menyebut bahawa tiada zakat fitrah bagi bayi yang masih di dalam kandungan. Begitu juga tidak wajib bagi bapanya untuk membayarkan bagi pihaknya.(Rujuk
Al-Majmu’ Syarh Al-Muhazzab
, 6/139). Ini juga merupakan pandangan yang dikemukakan oleh Imam Al-Ramli dan kebanyakan ulama bermazhab syafi’i.

Ada yang berpandangan bahawa zakat fitrah wajib dibayar bagi pihak bayi yang masih berada di dalam kandungan. Mereka berdalilkan hadis yang diriwayatkan oleh Ibnu Umar. Kata beliau :

فَرَضَ رَسُولُ اللَّهِ -صلى الله عليه وسلم- زَكَاةَ الْفِطْرِ صَاعًا مِنْ تَمْرٍ أَوْ صَاعًا مِنْ شَعِيرٍ عَلَى كُلِّ عَبْدٍ أَوْ حُرٍّ صَغِيرٍ أَوْ كَبِيرٍ

Maksudnya :”
Rasulullah SAW mewajibkan untuk memberi zakat fitrah.(Kadarnya ialah) segantang dari kurma atau gandum. Ianya diwajibkan untuk setiap hamba,yang merdeka. Yang kecil(kanak-kanak) mahupun besar (dewasa)
.”

Riwayat Al-Bukhari (1503) & Muslim (2326)

Ibnu Hajar Al-Asqalani menjawab bahawa bayi di dalam kandungan tidak dipanggil kanak-kanak. Sama ada dari segi bahasa mahupun dari segi uruf. Beliau juga mengatakan bahawa bayi di dalam kandungan boleh jadi mati atau hidup.(Rujuk
Fath Al-Bari Syarh Sohih Al-Bukhari
, 3/369) Oleh itu, bayi di dalam kandungan tidak termasuk di dalam mafhum hadis yang diriwayatkan oleh Ibnu Umar ini.

Berdasarkan dalil dan perbincangan yang telah kami kemukakan,
kami menyimpulkan bahawa zakat fitrah tidak wajib bagi bayi yang berada di dalam kandungan. Begitu juga tidak wajib bagi bapa untuk membayar zakat fitrah bagi pihak bayi tersebut.

Semoga Allah memberikan kefahaman di dalam agama-Nya. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan | Adakah Zakat Fitrah Bagi Bayi Di Dalam Kandungan Perlu Dibayar?
dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Adakah Mengorek Hidung Membatalkan Puasa

Khas Ramadhan | Hukum Puasa Bagi Wanita Yang Keluar Haid Terputus-putus Tidak Cukup Sehari Semalam

Khas Ramadhan | Hukum Makan Dengan Kuantiti Yang Banyak Ketika Berpuasa Dalam Keadaan Terlupa


Agropreneur Tawar Geran 20K Tanpa Bayaran Balik

Agropreneur
 menawarkan geran kepada petani dan peniaga kecil mungkin ramai yang masih tidak tahu. Program ini di bawah Kementerian Pertanian Dan Keterjaminan Makanan (MAFI). Geran ini diberi ada berbentuk wang tunai dan ada juga berbentuk bantuan alatan seperti mesin yang peniaga gunakan atau sebaliknya.

Isi Kandungan

Apa itu Program Agropreneur Muda?

Seperti yang dikongsi menerusi laman website rasmi
MAFI
, Program Agropreneur Muda ini diwujudkan untuk golongan muda yang berumur di antara 18 hingga 40 tahun. Ianya bertujuan untuk membantu dan menggalakkan penglibatan golongan muda dalam bidang keusahawanan agro berasaskan semua aktiviti di sepanjang rantaian nilai sektor pertanian seperti pengeluaran tanaman, ternakan dan perikanan serta industri makanan dan asas tani.

Objektif Program

Objektif Program Agropreneur Muda adalah seperti berikut:

Menarik golongan muda berumur di antara 18 hingga 40 tahun untuk menceburi bidang pertanian.

Mengubah persepsi golongan muda terhadap sektor pertanian sebagai industri yang berdaya maju.

Meningkatkan pendapatan agropreneur muda melalui peningkatan produktiviti pengeluaran, kualiti produk dan penggunaan teknologi dan inovasi serta penyediaan pasaran yang kompetitif.

Menjadikan industri agromakanan sebagai bidang kerjaya masa depan yang menjana pendapatan yang mampan.

Skop Program

Program Agropreneur Muda (PAM) dikhususkan untuk golongan muda berumur 18 hingga 40 tahun yang memenuhi syarat-syarat yang ditetapkan oleh Kementerian bagi projek mengikut 4 sektor utama iaitu Tanaman, Ternakan, Perikanan, dan Industri Makanan. Skop utama seperti berikut:

Tanaman

Perikanan

Ternakan

Industri Makanan Dan Asas Tani

Agroteknologi

Kumpulan Sasar

Individu warganegara Malaysia yang berumur antara 18 hingga 40 tahun yang layak dipertimbangkan untuk bantuan Geran Agropreneur Muda.

Individu yang berpendapatan bersih lebih dari RM5,000.00 sebulan disyor untuk memohon skim pembiayaan Program Agropreneur Muda.

Syarat Permohonan

Syarat Asas Menyertai Program Agropreneur Muda

Warganegara Malaysia;

Individu berumur di antara 18 hingga 40 tahun;

Boleh membaca, mengira dan menulis

Syarat Tambahan Permohonan Geran

Individu yang baru memulakan projek
WAJIB
mengikuti kursus/ latihan teknikal yang dianjurkan atau diikitiraf oleh Jabatan/ Agensi di bawah Kementerian atau yang diiktiraf oleh Kementerian;

Individu yang telah mempunyai projek sedia ada perlu mendapatkan perakuan dari Jabatan/ Agensi pembimbing bagi
DIPERTIMBANGKAN
untuk
DIKECUALIKAN
dari mengikuti kursus/ Latihan teknikal di bawah Kementerian atau yang diiktiraf oleh Kementerian;

Individu yang baru memulakan projek dan berkelulusan Sijil/ Diploma/ Ijazah dari institusi pendidikan yang diiktiraf oleh Agensi Kelayakan Malaysia (MQA) atau Institut Latihan di bawah Kementerian berkaitan projek pertanian yang dipohon boleh dipertimbangkan untuk
DIKECUALIKAN
daripada mengikuti program latihan teknikal.

Individu yang berpendapatan bersih kurang dari RM5,000.00 sebulan layak untuk memohon bantuan GAM; dan melebihi RM5,000.00 bulan disyor untuk memohon pembiayaan di bawah PAM;

Individu yang mempunyai tanah berstatus pertanian atau premis sedia ada untuk pelaksanaan projek (milikan sendiri, sewaan atau diberi kebenaran oleh pemilik).

Pemohon yang memohon GAM digalakkan berdaftar dengan SSM atau Lesen yang berkaitan untuk projek yang dipohon;dan

Permohonan dianggap gagal sekiranya tiada maklum balas diterima dalam
tempoh tiga (3) bulan.

Syarat Tambahan Permohonan Pembiayaan

Projek sedia ada melebihi tempoh setahun beroperasi;

Projek berdaya maju dan sesuai untuk perluasan kapasiti; dan

Pelaksanaan pembiayaan oleh Agrobank dan TEKUN Nasional adalah tertakluk kepada terma dan syarat sedia ada Agrobank dan TEKUN Nasional yang berkuat kuasa.

Jenis Bantuan

Tiga (3) jenis bantuan yang ditawarkan bagi program ini iaitu:

Geran Agropreneur Muda (GAM)

Geran Agropreneur Muda (GAM) adalah bantuan daripada Kerajaan kepada agropreneur muda bagi membantu mereka meminimakan kos kewangan dalam menjalankan perniagaan. Geran ini diberi dalam bentuk barangan (nilai maksimum RM 20,000.00 per individu) dan tidak perlu dibayar balik. Hasil dan impak pemberian geran disasarkan memberi faedah ekonomi kepada penerima geran dan perniagaan untuk jangka masa panjang.

Pembiayaan

Pakej Pembiayaan dengan caj kewangan sebanyak dua peratus (2%) setahun. Skop pembiayaan adalah bagi peluasan projek (
Project Expansion
) pertanian yang telah beroperasi sekurang-kurangnya satu (1) tahun. Had pembiayaan mengikut agensi pembiaya adalah seperti berikut:

Agrobank – RM 50,000.00 hingga RM 500,000.00 bagi setiap projek

TEKUN Nasional – Sehingga RM 50,000.00 bagi setiap projek

Khidmat Nasihat Teknikal dan Latihan

Khidmat nasihat teknikal dan latihan secara intensif yang bersesuaian melalui program-program yang dilaksanakan oleh jabatan/agensi atau syarikat yang dilantik oleh Kementerian berkaitan dengan projek yang dijalankan.

Program khidmat nasihat dan latihan akan diselaraskan di peringkat negeri mengikut jadual berkala yang telah diatur oleh jabatan/agensi di sepanjang tahun.

Cara Permohonan

Semua permohonan dikehendaki menggunakan
Borang UAM 01/14.

Penerima geran juga layak untuk memohon pembiayaan.

Carta Aliran Proses Permohonan

Boleh rujuk di poster untuk catar aliran proses permohonan geran ini.

Maklumat Lanjut

Boleh hubungi laman facebook rasmi
Program Agropreneur.

Kongsi mereka: “Tahukah anda Geran Agropreneur Muda adalah geran yang menawarkan bantuan berbentuk barangan bernilai RM20,000 tanpa bayaran balik. Permohonan dibuka sepanjang tahun, mohon sekarang!”

Jadi mohon sekarang dan boleh layari laman rasmi MAFI info tambahan dan muat turun segala borang permohonan. Semoga berjaya!

Jika inginkan maklumat lain berkaitan bantuan-bantuan kerajaan, boleh layari di
 SINI
.


Ahli Lembaga Pengarah ProtectHealth tidak terima gaji, elaun

Semua Ahli Lembaga Pengarah ProtectHealth Corporation Sdn Bhd (ProtectHealth) tidak menerima sebarang gaji atau elaun bulanan lembaga pengarah.

Kementerian Kesihatan (KKM) memaklumkan ProtectHealth, yang ditubuhkan pada 19 Dis 2016 di bawah kementerian itu, adalah syarikat tidak berasaskan keuntungan serta berperanan menyelaras, mentadbir dan menguruskan inisiatif berkaitan pembiayaan perkhidmatan kesihatan sepertimana diamanahkan oleh kerajaan.

KKM dalam kenyataan hari ini memaklumkan ProtectHealth mempunyai lima Ahli Lembaga Pengarah, termasuk Ketua Pengarah Kesihatan, Tan Sri Dr Noor Hisham Abdullah dan Ketua Setiausaha KKM, Datuk Mohd Shafiq Abdullah sebagai wakil kementerian itu.

Selain itu, Datin Rosni Mohd Yusoff sebagai wakil Kementerian Kewangan serta Johari Abdul Muid dan Nurhisham Hussein daripada Kumpulan Wang Simpanan Pekerja.

“Penjawat awam dibenarkan untuk menjadi Ahli Lembaga Pengarah bagi syarikat di bawah kerajaan termasuk memegang jawatan sebagai Pengerusi Lembaga Pengarah.

“Ini jelas dinyatakan bawah Pekeliling Perkhidmatan 3 tahun 1985 bertajuk Garis Panduan Mengenai Pelantikan dan Peranan Pegawai Kerajaan sebagai Pengerusi, Ketua Eksekutif dan Ahli Lembaga Pengarah Perbadanan Awam, Syarikat-Syarikat Kerajaan dan Syarikat-Syarikat Kepentingan Kerajaan,”
katanya
.

Menurut KKM, ProtectHealth ditubuhkan melalui mandat jemaah menteri sebagai Pembeli Strategik untuk meningkatkan kualiti penjagaan kesihatan negara sambil memastikan kos penjagaan kesihatan yang munasabah.

Katanya, tadbir urus entiti itu dipantau oleh Jawatankuasa Governans, Pemantauan dan Penilaian (GMEC) yang ahlinya terdiri daripada wakil Jabatan Akauntan Negara, penasihat undang-undang, Suruhanjaya Pencegahan Rasuah Malaysia, pejabat Menteri Kesihatan serta ahli akademik.

Kenyataan itu memaklumkan ProtectHealth beroperasi menjalankan inisiatif serta program berkaitan penjagaan kesihatan sebagai penghubung dan pemudah cara dalam kerjasama awam-swasta selain berperanan membantu mengoptimumkan sumber sedia ada di samping meningkatkan kecekapan dan keberkesanan perkhidmatan kesihatan.

“Pada 15 April 2019, selaras mandat penubuhan ProtectHealth sebagai Pembeli Strategik, organisasi ini melaksanakan tugasan sebagai pentadbir Skim Peduli Kesihatan Kumpulan B40 (PeKa B40).

“Bermula 12 November tahun lalu, ProtectHealth dilantik sebagai pengendali Pembekal Perkhidmatan Elektronik (ESP) untuk Skim Perlindungan Insurans Kesihatan Pekerja Asing berdasarkan pengalaman dan kemampuan sebagai Pembeli Strategik KKM,”
katanya
.

KKM menyatakan pada 19 Februari lalu, ProtectHealth dilantik oleh kerajaan sebagai pelaksana penyertaan pengamal perubatan swasta dalam Program Imunisasi COVID-19 Kebangsaan bagi Fasa 2 dan 3 untuk membantu kerajaan melaksanakan program itu dengan lebih berkesan.

Sumber
Berita Harian

Artikel lain:
PEMERKASA Plus Bantuan Sehingga RM1500


AirAsia Money Inovasi Terkini AirAsia

AirAsia lancar AirAsia Money

Syarikat Penerbangan AirAsia terus melakukan inovasi dalam pasaran aplikasi mudah alih dengan melancarkan AirAsia Money sebagai cabang baharu dalam AirAsia Super App pada Jumaat.

Ketua Pegawai Eksekutif Kumpulan AirAsia, Tan Sri Tony Fernandes berkata, aplikasi AirAsia Super App dilancarkan pada tahun lepas menjadi peneraju aplikasi super di negara-negara Asean.

“Kami terus berinovasi dan teruja untuk memperkenalkan cabang baharu dalam AirAsia Super App iaitu AirAsia Money pada hari ini,” katanya ketika majlis pelancaran AirAsia Money di Red Station KL Sentral, di sini pada Jumaat.

Sementara itu, Tony berkata, AirAsia mula menceburi industri teknologi kewangan pada tahun 2018 dengan memperkenalkan aplikasi BigPay.

“Kami berhasrat untuk terus berinovasi dan kekal relevan dalam pasaran ini dengan memperkenalkan Airasia Money untuk mendorong pelanggan ke arah kebebasan kewangan,” ujarnya.

Beliau berkata, pasaran kewangan tersedia dalam Airasia Super App akan menjadi pusat sehenti bagi semua keperluan kewangan untuk pelanggan mereka bermula di Malaysia, diikuti negara-negara ASEAN lain seperti Indonesia, Filipina dan Thailand.

Menurutnya, AirAsia juga bekerjasama dengan Ringgitplus bagi memulakan pasaran kewangan yang menawarkan akses lebih luas dan berpatutan untuk perkhidmatan serta produk kewangan.

“AirAsia Money berfungsi sebagai sebuah platform yang memberikan pilihan terbaik bagi keperluan pelanggan dan membantu mereka mencari atau memenuhi pembiayaan.

“Kami berharap dapat memainkan peranan penting dalam mendorong rangkuman kewangan di ASEAN dan membantu berjuta-juta pelanggan di seluruh rantau ini,” katanya.

Sementara itu, Ketua Airasia Money, Mohamad Hafidz berkata, Airasia Money bertanggungjawab untuk menyediakan teknologi dan inovasi pembayaran bagi AirAsia Group.

Dalam masa sama, katanya, aplikasi mudah alih AirAsia Money itu juga bagi memastikan pengalaman pembayaran lancar serta menjadikan pembayaran dalam talian lebih mudah.

“Ciri-ciri ini adalah keupayaan teras dalam penyelesaian dan penawaran digital kami.

“Pasaran Kewangan adalah tawaran produk teknologi kewangan baharu tersedia di AirAsia Super App yang memberikan semua pelanggan kami pelbagai penyelesaian kewangan menyeluruh dan mudah.

“Dengan kerjasama strategik seperti RinggitPlus, kami menyediakan platform yang selamat dan penyelesaian berasaskan keperluan setiap individu,” kata beliau.

Untuk mendapatkan perkhidmatan dan maklumat terkini mengenai aplikasi AirAsia Money, pelanggan boleh memuat turun aplikasi atau layari
airasia.com/money

Sumber
Sinar Harian

Artikel lain :
Permohonan Program Penajaan Kumpulan Pelaksana JPA


Mitos Atau Fakta- Ais Membekukan Lemak?

Kita sering mendengar Mitos
Ais Membekukan Lemak..

“Jangan minum AIS ketika sedang berdiet nanti akan menyebabkan lemak membeku dalam badan sebab tu susah nak kurus”

“Minuman panas akan membantu mencairkan lemak. Senang sikit nak turun berat”

Ni mari kita dengar pesanan dari orang yang pakar Kementerian Kesihatan Malaysia tentang fakta berkaitan AIS yang kita semua perlu tahu..

Isi Kandungan

Pertama.  Ambil perhatian!

Minuman berAis tak menyebabkan lemak membeku

Minuman berAis tak menyebabkan berat badan susah nak turun

Minuman berAis tak menyebabkan obesiti.

Ais tidak bekukan lemak.

Áir panas tidak cairkan lemak

Kandungan lemak tetap akan SAMA walaupun minum air panas atau ais beku..

Kedua. Ambil Tahu!

Minuman berAis selain air kosong bila ditambahkan gula atau lemak, itu akan meningkatkan jumlah pengambilan kalori kita. Bila kalori berlebihan, ia akan menjadi lemak dan seterusnya menyebabkan masalah berat badan dan obesiti.

Ketiga. Jangan salah faham!

Minuman berAis tidak menyebabkan lemak membeku atau menggumpal di dalam usus. Letak ais dalam mulut pun dah cair..belum sempat smpai perut macamana boleh beku?

Ais sendiri dah mencair dan berubah suhu di dalam mulut. Tidak ada istilah lemak menggumpal selepas minum ais. Suhu AIS akan beradaptasi mengikut kesesuaian tubuh badan kita disebabkan oleh sistem thermoregulation yang mengawal suhu mengikut suhu badan.

Keempat. Sentiasa ingat!

Lemak yang dimakan akan dicernakan oleh enzim lipase kepada bentuk yang lebih kecil terlebih dahulu sebelum diserap oleh usus kecil. Jika lemak menggumpal selepas minum ais, bagaimana lemak tersebut dapat diserap oleh usus sebab saiz partikelnya terlalu besar.

Jadi, minum air berAIS tidak menggemukkan..Yang penting minuman AIS kosong. Kalau minuman AIS berGULA dan berLEMAK seperti minuman berperisa, teh atau kopi ais, minuman coklat, minuman berkarbonat, teh boba dan sebagainya, tak kiralah panas atau sejuk atau berais, itu sebenarnya yang boleh menternak lemak dalam badan dengan jayanya!

Fakta: AIS= 0 kalori ,TEH AIS = 125 kalori

Fikir-fikirkan😎

Sumber: Bahagian Pemakanan KKM

Penutup

Akhir kata, diharapkan perkongsian kali ini berkaitan
Mitos Atau Fakta- Ais Membekukan Lemak?

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

Menarik Untuk Dibaca:
Penyakit Gout
,
 Penyakit Anemia-Gejala,Penyebab dan Rawatan


Akaun 3 KWSP Akan Diperkenalkan

Akaun 3 KWSP
dijangka bakal diperkenalkan oleh Kumpulan Wang Simpanan Pekerja (KWSP) untuk pencarum baharu dalam tempoh dua tahun akan datang.

Cadangan memperkenalkan Akaun 3 KWSP itu adalah untuk memenuhi potensi keperluan tunai kecemasan ahli. Selain itu, dengan adanya Akaun 3 KWSP itu juga ia bertujuan untuk menarik minat mereka yang dalam sektor tidak formal untuk membuat caruman dengan KWSP.

Isi Kandungan

Apakah Akaun 3 KWSP?

Kumpulan Wang Simpanan Pekerja (KWSP) bercadang untuk memperkenalkan Akaun 3 yang membolehkan pengeluaran simpanan dibuat pada bila-bila masa.

Ketua Pegawai Strategi KWSP, Nurhisham Hussein berkata, Akaun 3 yang dicadangkan itu akan berfungsi seperti akaun simpanan dan ahli boleh mengeluarkan simpanan mereka pada bila-bila masa.

Walau bagaimanapun, Pensyarah Pusat Pengajian Siswazah Perniagaan UniRazak, Prof Emiritus Dr Barjoyai Bardai berkata, perkara itu perlu mengambil kira tahap disiplin pencarum agar tidak berlaku kekerapan pengeluaran.

KWSP perlu memastikan mereka mempunyai dana yang mencukupi sekiranya cadangan mewujudkan Akaun 3 dengan pengeluaran fleksibel dilaksanakan.

Tujuan KWSP mewujudkan Akaun 3 perlu memberi pertimbangan dengan isu aliran tunai bersama isu krisis persaraan.

Setakat ini, seramai 9 peratus ahli tidak mempunyai apa-apa simpanan pada umur 55. Angka ini meningkat ke sekitar 25 peratus apabila ahli KWSP mencapai umur 75.

Apakah Syarat Dan Kelebihan Jika Memiliki Akaun 3 KWSP Akan Datang?

“Ia adalah pilihan semata-mata untuk ahli sedia ada,” kata Nurhisham, Ketua Pegawai Strategi KWSP.

Tambah beliau, mereka yang mendaftar akan dapat memindahkan simpanan mereka dari Akaun 1 atau 2 ke Akaun 3.

Memandangkan Akaun 3 akan bertindak sebagai dana kecemasan, Nurhisham berkata ia mungkin akan menawarkan dividen yang lebih rendah berbanding dua akaun lain. Oleh itu, KWSP merancang memperuntukkan caruman antara 3% hingga 5% bagi pencarum Akaun 3 yang akan dikreditkan secara automatik.

Cadangan pengeluaran mandatori bulanan hanya akan dilaksanakan untuk ahli baharu sahaja yang lahir pada atau selepas tahun 2010.

Cadangan memperkenalkan Akaun 3 itu juga adalah untuk memenuhi potensi keperluan tunai kecemasan ahli.

Selain itu, Akaun 3 itu juga bertujuan untuk menarik minat mereka yang dalam sektor tidak formal untuk membuat caruman dengan KWSP.

Walaupun tujuan Akaun 3 adalah untuk menangani isu aliran tunai dalam kalangan pekerja sektor tidak formal, ahli sedia ada juga boleh, secara sukarela ikut serta sebaik sahaja akaun itu diwujudkan.

Struktur skim simpanan KWSP ketika ini bagi ahli berumur bawah 55 tahun terdiri daripada Akaun 1 dan Akaun 2 dengan kadar peratusan 70 peratus dan 30 peratus.

Mulai 1 Januari 2017, ahli yang telah mencapai umur 55 tahun dan masih bekerja akan mempunyai dua akaun iaitu Akaun Emas dan Akaun 55.

Akaun 55 ialah gabungan Akaun 1 dan Akaun 2 apabila mencapai umur 55 tahun dan ia boleh dikeluarkan pada bila-bila masa setelah ahli mencapai umur 55 tahun.

Akaun Emas pula ialah akaun yang diwujudkan setelah ahli berumur 55 tahun dan mana-mana caruman yang diterima selepas ahli mencapai umur itu akan dikreditkan ke akaun berkenaan dan hanya boleh dikeluarkan setelah mencapai umur 60 tahun.

Buat masa ini, caruman 70% dana dimasukkan ke Akaun 1 manakala baki 30% ke Akaun 2 KWSP.

Untuk rekod, rakyat Malaysia seawal berusia 14 tahun boleh membuka akaun KWSP.

Kebanyakkan negara lain telah beralih kepada mekanisme sebegini.

Segelintir negara yang masih mengamalkan pengeluaran penuh turut mempunyai skim umpama pencen pada peringkat nasional.

Bilakah Tarikh Pelaksanaan Akaun 3 KWSP Ini Akan Bermula?

Cadangan ini masih diteliti dan tarikh pelaksanaan masih belum ditentukan.

Sumber:
Buletin TV3

Maklumat Lanjut

Untuk mengetahui maklumat terkini tentang Akaun 3 KWSP ini, sila dapatkan maklumat sahih melalui saluran rasmi Kumpulan Wang Simpanan Pekerja di:

Facebook Kumpulan Wang Simpanan Pekerja

Hotline: 03-8922 6000

Laman Web Rasmi Kumpulan Wang Simpanan Pekerja

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Akhbar Israel Tampil Gambar Kanak-Kanak Palestin Yang Terbunuh

Akhbar Israel
Haaretz
 mencetak gambar 67 kanak-kanak yang terbunuh dalam pengeboman Israel di Gaza di halaman depannya pada hari Khamis.

Tajuk utama Akhbar Haaretz ialah
“The Price of War”
 dicetak bersama gambar.

Gambar-gambar itu dihubungkan dengan artikel New York Times yang Haaretz tayangkan pada hari itu dengan salinan mengenai kanak-kanak Palestin dan Israel yang terbunuh semasa pertempuran baru-baru ini.

Gerakan dari Haaretz untuk memaparkan gambar kanak-kanak Palestin yang terbunuh di bawah keganasan Israel menyampaikan rasa objektif objektiviti kewartawanan. Walaupun surat khabar itu adalah orang Israel,
ia tetap memilih untuk menunjukkan kekejaman yang dilakukan oleh kerajaan Israel sendiri.

Ciri ini menimbulkan emosi bertentangan dari orang.
Banyak yang memuji Haaretz kerana integriti kewartawanan dan kritikannya terhadap negara Israel
, sementara yang lain tidak menyetujui kisah itu yang memetik perasaan tidak sensitifnya, terutama mempertimbangkan tajuknya.

Seorang pembaca berkata:
“Saya selalu terkesan oleh @haaretz tetapi ini sangat luar biasa walaupun bagi mereka. Perlu bersungguh-sungguh untuk menyiarkan perkara seperti ini. Mereka tidak mendapat kredit yang mencukupi ”
.

Sementara itu, penerbit Haaretz, Amos Schocken, dilaporkan meminta maaf setelah mengkritik bahawa akhbar itu hanya memaparkan gambar kanak-kanak Palestin dan bukan anak-anak Israel yang terbunuh semasa pertempuran di Gaza baru-baru ini, ketika keduanya disebutkan dalam artikel itu.

Schocken mengaitkan “kesalahan serius” kepada editor yang tidak ditentukan “yang menjelaskan bahawa kami telah melaporkan kes mereka secara meluas dan dalam waktu nyata”.

Sumber
Arab News

Artikel lain:
Remaja Palestin maut ditembak tentera Israel di Tebing Barat


Akibat kesilapan azan kariah Masjid Al-Khairiyah kena ganti puasa

Bilal Masjid Al-Khairiyah Azan Terlalu Awal

Akibat kesilapan Masjid Al-Khairiyah, Taman Seri Gombak kerana melaungkan azan Maghrib tiga minit lebih awal dari waktu sebenar, ibadah puasa kariah sekitar terbatal dan wajib menggantikan puasa masing-masing.

Nazir Masjid Al-Khairiyah, Wan Nawawi Wan Dagang berkata, kejadian itu berlaku pada Isnin lalu apabila azan dilaungkan sebelum masuk waktu sebenar kerana masalah teknikal paparan digital waktu azan masjid.

“Para jemaah yang bergantung semata-mata kepada laungan azan Maghrib dari Masjid Al-Khairiyah untuk berbuka puasa, sila maklum bahawa puasa tuan puan telah terbatal pada hari tersebut dan perlu digantikan atau diqada.

“Saya mewakili seluruh pentadbir memohon maaf atas kesilapan kami melaungkan azan Maghrib tiga minit sebelum masuk waktu sebenar pada hari Isnin bersamaan 7 Ramadan 1442 pada 19 April 2021 disebabkan oleh masalah teknikal paparan digital waktu azan di masjid,” katanya dalam kenyataan.

Katanya, hujah menggantikan puasa berkenaan mengambil kira pandangan jumhur ulama Hanafi, Maliki, Syafie dan ramai di kalangan ulama Hanbali yang menyatakan bahawa puasa tersebut batal dan wajib diqada.

“Para jemaah boleh ikuti syarah hukum melalui siri Bayan Linnas Siri Ke-97 Pejabat Mufti Wilayah Persekutuan bertarikh 18 Jun 2017.

“Sekali lagi kami mohon maaf dan Insya Allah perkara sebegini tidak akan berlaku lagi,” katanya.

Kesilapan melaungkan azan Maghrib berbuka puasa bukan satu perkara baharu apabila kejadian sama pernah berlaku di sebuah stesen radio negeri pantai timur kerana memutarkan lima minit lebih daripada waktu sebenar pada 2017.

Malah situasi sama pernah berlaku di sebuah program syarikat korporat di ibu negara sekitar 2018 apabila pengacara majlis membuat pengumuman seminit awal daripada waktu asal.

Memetik syarah Bayan Linnas tulisan Mufti Wilayah Wilayah Persekutuan pada ketika itu, Datuk Seri Dr Zulkifli Mohamad al-Bakri (kini Menteri di Jabatan Perdana Menteri) menyatakan bahawa isu tersalah azan maghrib sebelum masuk waktu adalah lebih cenderung kepada batal puasa.

Justeru, wajib bagi mereka yang tersalah berbuka awal sedangkan matahari belum tenggelam, hendaklah qada puasa itu berdasarkan beberapa hujah.

“Kami tegaskan di sini bahawa dalam era moden ini, boleh dikatakan tidak ada yang tidak mempunyai jam, takwim, mahupun aplikasi dalam telefon pintar yang menyatakan waktu berbuka. Maka sewajarnya kita lebih berhati-hati dan tidak terburu-buru berbuka puasa sebelum disahkan dengan yakin.

“Justeru, kami berpendapat bahawa usaha pihak radio mengumandangkan azan sebagai tanda masuk waktu dan berbuka puasa adalah amat baik. Tetapi, perlulah bagi pihak penyiaran radio atau TV lebih teliti dan cermat pada masa akan datang supaya kejadian seperti ini tidak lagi berlaku,” jelas beliau.

Sumber
Utusan Malaysia

Artikel lain:
Elakkan Buat Bayaran Minimum Kad Kredit